Η κυβέρνηση της συναστρίας – trustpress.gr\nΑρχική / Απόψεις / Η κυβέρνηση της συναστρίας\n20/10/2016\tΑπόψεις, Πολιτικά νέα Δεν επιτρέπεται σχολιασμός στο Η κυβέρνηση της συναστρίας\nΥπάρχει μία κακοπιστία απέναντι στους σύννομους χειρισμούς της κυβέρνησης.\nΠοιος μπορεί να καταλογίσει κάτι στον κ. Παρασκευόπουλο για τη δίωξη στον δικαστή του ΣτΕ ενώ ήταν σε εξέλιξη το θέμα των αδειών;\nΠάντως πρέπει να το παραδεχτούμε ότι υπάρχει πολλή κακοπιστία.\nΓιατί δηλαδή αμέσως πήγαμε να συσχετίσουμε την πειθαρχική δίωξη που διέταξε ο κ. Παρασκευόπουλος εναντίον του δικαστή του Συμβουλίου της Επικρατείας με την επικείμενη συνεδρίαση του Ανωτάτου Δικαστηρίου για το θέμα των τηλεοπτικών αδειών;\nΟ άνθρωπος απλώς έκανε τη δουλειά του.\nΤι κι αν ήταν μια ξεχασμένη υπόθεση διετίας που ξαναζεστάθηκε τη στιγμή αυτή;\nΟ υπουργός άκουσε έναν καθόλα αξιοσέβαστο βουλευτή που αναπαρήγαγε την καταγγελία που υπήρχε σε ένα καθόλα αξιοσέβαστο σάιτ και αμέσως έσπευσε να επιτελέσει το καθήκον του. Όλα ήσαν σύννομα.\nOπως το καθήκον τού επέβαλλε να ασκήσει έφεση στην πρωτόδικη απόφαση για τον κ. Ντογιάκο λίγες βδομάδες πριν.\nΚαι τότε είχαν σπεύσει οι κακόπιστοι να συνδέσουν τη θεσμική πρωτοβουλία του με την επικείμενη εκλογή για την ανάδειξη του Προϊσταμένου της Εισαγγελίας Εφετών, γιατί λέει η πρωτόδικη ποινή δεν ήταν αρκετή να του στερήσει το δικαίωμα υποψηφιότητας.\nΚαι τι φταίει για αυτό ο υπουργός;\nΤι φταίει που η δεύτερη ποινή τον καθαίρεσε;\nΌλα ήσαν σύννομα.\nΝομίζω η κυβέρνηση είναι συστηματικό θύμα οργανωμένης καχυποψίας που προφανώς συντηρεί η έξαλλη αντιπολίτευση και ασφαλώς και ο διαπλεκόμενος Τύπος.\nΕίναι όμως και γκαντέμικη\nΓιατί δεν πάτε παραπέρα;\nΘυμάστε τι όργιο κακοπιστίας επισκίασε την κορυφαία κυβερνητική πρωτοβουλία για τις τηλεοπτικές άδειες;\nΘύμα τότε ο κ. Σπίρτζης που πέσανε να τον φάνε επειδή τον Αύγουστο έφερε νόμο που καταργούσε το ασυμβίβαστο καναλάρχη – εργολάβου δημοσίων έργων.\nΛες και μπορούσε να ξέρει ο άνθρωπος ότι λίγο καιρό μετά ο κουμπάρος του εργολάβος θα διεκδικούσε τηλεοπτική άδεια.\nΚαι γιατί να το ξέρει, όλα σας τα λένε εσάς οι κουμπάροι σας;\nΉ που λένε ότι ακριβώς λόγω των σχέσεων του υπουργού με την Τράπεζα Αττικής δανειοδοτήθηκε απ’ αυτήν ο κουμπάρος, λες και απαγορεύεται ο χριστιανός να πάει σε όποιαν τράπεζα θέλει.\nΕπιτέλους ας σιωπήσουν οι κακόβουλες φωνές , όλα έγιναν σύννομα.\nΑκόμα χειρότερο ήταν τότε που όλοι είχαν σπεύσει να συσχετίσουν τη δίωξη της συζύγου του κ. Στουρνάρα με την άρνηση του Διοικητή της Τράπεζας της Ελλάδας να εγκρίνει την κυβερνητική πρόταση για τη διοίκηση της Τράπεζας Αττικής.\nΆλλο πάλι αυτό, λες και έχουν καμία σχέση οι αρμόδιες υπηρεσίες του Κράτους (ποιες ακριβώς δεν έχουμε μάθει ακόμα αλλά δεν έχει σημασία) που επιτελούν το καθήκον τους, με Τράπεζες και τέτοια.\nΌλα έγιναν σύννομα.\nΕίναι όμως και γκαντέμικη.\nΓιατί με το που ξεκίνησε την καριέρα της έτυχε να είναι ο κ. Φλαμπουράρης ο μόνος Έλληνας που πέτυχε χρονιάρες μέρες ανοιχτή δημόσια υπηρεσία για να μεταβιβάσει την εταιρεία του.\nΛες και απαγορεύεται δηλαδή να υπάρχουν φιλότιμοι δημόσιοι υπάλληλοι που εργάζονται με αυταπάρνηση ασχέτως ωραρίων.\nΌλα σύννομα είχαν γίνει και τότε αλλά η κακή αρχή είχε γίνει.\nΚαι πάντα θα βρίσκονται οι κακόβουλοι που δεν θέλουν να παραδεχτούν ότι απλώς σε ευνοεί η συναστρία.\nΕτικέτεςΚΥΒΕΡΝΗΣΗ Ντογιάκος Παρασκευόπουλος Σπίρτζης Στουρνάρας Φλαμπουράρης\nΠροηγούμενο Η «Αυγή» είχε βάλει και τα ροζ email πριν το όνομα του δικαστή\nΕπόμενο Αμετανόητος Ερντογάν: Δεχθήκαμε από ανάγκη την Λωζάννη, την αρνούμαστε


10 ιστορίες που δεν ήξερες για τον Freddie Mercury - ΘΡΥΛΟΙ\n10 ιστορίες που δεν ήξερες για τον Freddie Mercury\nAskmen Greece > Ψυχαγωγία > ΘΡΥΛΟΙ > 10 ιστορίες που δεν ήξερες για τον Freddie Mercury\nΜε αφορμή την επέτειο των 28 ετών από το θάνατό του, σου παρουσιάζουμε άγνωστες πτυχές της ζωής του.\nΉταν 24 Νοεμβρίου του 1991, όταν ο Freddie Mercury άφησε την τελευταία του πνοή σε ηλικία 45 ετών, νικημένος από τον ιό του HIV. Ο θρύλος του ροκ και frontman των Queen ήταν ένας από τους πρώτους διάσημους που έπεσε θύμα της «μάστιγας» του AIDS στη δεκαετία του '80.\nΜε αφορμή τα 28 χρόνια που συμπληρώνονται σήμερα από το θάνατό του, ανακαλύψαμε άγνωστες πτυχές της ζωής του και ιδιαίτερες ιστορίες, που ελάχιστοι γνωρίζουν για τον καλλιτέχνη που έσπασε τα ταμπού.\nΚυκλοφόρησε σόλο σινγκλ με ψευδώνυμο\nΤο 1973, κι ενώ ήταν μέλος των Queen, δουλεύοντας πάνω στο πρώτο άλμπουμ του γκρουπ, ο Freddie Mercury ηχογράφησε και κυκλοφόρησε ένα σόλο σινγκλ με δύο διασκευές τραγουδιών το I Can Hear Music των Ronettes και το Goin' Back του Dusty Springfield.\nΚι επειδή αντιλήφθηκε ότι δεν θα ήταν σωστό να βγει ο δίσκος στην αγορά με το ονοματεπώνυμό του, χρησιμοποίησε το ψευδώνυμο Larry Lurex, εμπνευσμένο από τον Gary Glitter, που εκείνη την εποχή βρισκόταν στην κορυφή των βρετανικών charts.\nΉταν εκείνος που σχεδίασε το λογότυπο των Queen\nΌπως επίσης κι εκείνος που χάρισε στο γκρουπ το όνομά του. Το σχέδιο που κοσμεί το logo του συγκροτήματος ήταν δικής του έμπνευσης, αλλά και σχεδίασης. Άλλωστε, ήταν απόφοιτος του Ealing Art College στο Λονδίνο, όπου σπούδασε γραφιστική.\nΚατασκεύασε αυτοσχέδια σκηνή για τον David Bowie...\nΗ συνεργασία τους στο Under Pressure το 1981 έμεινε στην ιστορία με χρυσά γράμματα. Ωστόσο, Bowie και Mercury γνωρίζονταν ήδη από τη δεκαετία του '60. Η πρώτη τους συνάντηση είχε λάβει χώρα στο κολέγιο όπου σπούδαζε ο δεύτερος και στο οποίο ο πρώτος είχε παρευρεθεί για ένα επίσημο γεύμα. Ενθουσιασμένος ο Mercury του ζήτησε να τον πάρει μαζί τους στις συναυλίες του και να γίνει το παιδί για τα θελήματα. Ο Bowie δέχτηκε με χαρά και τον έστρωσε κανονικότατα στη δουλειά, ζητώντας του ακόμα και μια αυτοσχέδια σκηνή να του φτιάξει.\n... Και του χάρισε ένα ζευγάρι vintage μπότες\nΛίγο καιρό μετά, ο Mercury άνοιξε με τον Roger Taylor ένα μαγαζί με vintage ρούχα και αξεσουάρ στο Kensington Market. Όταν κάποια στιγμή τους επισκέφθηκε ο Starman, ο Mercury του χάρισε ένα ζευγάρι ρετρό μπότες που του άρεσαν.\nΤραγούδησε συνοδεία του Royal Ballet Company\nΤον Αύγουστο του 1979, το Royal Ballet αναζητούσε ένα καλλιτέχνη μεγάλου βεληνεκούς για να συντροφεύσει τους χορευτές του στην παράσταση που θα έδιναν στις 17 Οκτωβρίου της ίδιας χρονιάς στο Coliseum Theater του Λονδίνου. Το αρχικό όνομα που έπεσε στο τραπέζι ήταν εκείνο της Kate Bush, η οποία αρνήθηκε την πρόταση. Όχι όμως και ο Mercury, που είπε το μεγάλο «ναι» και βρέθηκε να τραγουδάει το Bohemian Rhapsody και το επερχόμενο σινγκλ των Queen Crazy Little Thing Called Love, ζωντανά συνοδεία ορχήστρας και ημίγυμνων αντρών χορευτών, με τους 2.500 θεατές να τον αποθεώνουν.\nΓύρισε σελίδα για να δεις μερικές ακόμη ιστορίες για τον Mercury.


ΓΙΑ ΤΗΝ ΠΕΡΙΦΕΡΕΙΑ ΙΟΝΙΩΝ ΝΗΣΩΝ |\nΕργαζόμενε, άνεργε, αυτοαπασχολούμενε, αγρότη, αγρότισσα, νέε, συνταξιούχε στις 18 και 25 Μάη μπορείς να δώσεις δύναμη στην ψήφο σου μετατρέποντάς την σε όπλο για τη Λαϊκή Αντεπίθεση!\nΗ ΕΕ μαζί με την ελληνική αστική τάξη είναι οι εμπνευστές και καθοδηγητές της αντιλαϊκής επίθεσης. Σε συνθήκες καπιταλιστικής κρίσης, εξειδίκευσαν με τα μνημόνια, προειλημμένες αποφάσεις που σε πολλές χώρες της ΕΕ έχουν ήδη εφαρμοστεί, αφαιρώντας βίαια κατακτήσεις και δικαιώματα των εργαζομένων και των άλλων λαϊκών στρωμάτων.\nΗ περιφέρεια Ιονίων Νήσων, γεωγραφικά βρίσκεται σε έναν χώρο όπου υπάρχουν υδρογονάνθρακες. Παράλληλα στην ευρύτερη περιοχή συγκρούονται συμφέροντα μεγάλων καπιταλιστικών κρατών εντός και εκτός Ευρωπαϊκής Ένωσης, όπως αποδεικνύει και η επέμβαση ΗΠΑ-ΕΕ στην Ουκρανία. Ο λαός και η νεολαία δεν πρέπει να ταχθούν κάτω από καμία ξένη σημαία, όπως επιδιώκουν τα κόμματα του ευρωμονόδρομου αλλά να παλέψουν κάτω από τη δικιά τους σημαία ενάντια στην αστική τάξη της Ελλάδας, την ΕΕ και το ΝΑΤΟ, ώστε να γίνει το λαϊκό κίνημα στην Ελλάδα και την Ευρώπη ο πόλος της αντιμονοπωλιακής – αντικαπιταλιστικής συνεργασίας και δράσης, το αντίπαλο δέος στον πόλεμο, στον ιμπεριαλισμό, στην βία του κεφαλαίου.\nΤο ΚΚΕ είναι το κόμμα που δεν προσκυνά αλλά αντιπαλεύει τη λυκοσυμμαχία του ευρωπαϊκού κεφαλαίου. Κάνουμε ισχυρό το ΚΚΕ στο ευρωπαϊκό κοινοβούλιο γιατί και εκεί άφοβα αντιπαλεύει την ΕΕ και ξεσκεπάζει τα σχέδιά της. Ψηφίζουμε τα ψηφοδέλτια της «Λαϊκής Συσπείρωσης» στις τοπικές εκλογές για να έχουμε ανιδιοτελείς αγωνιστές στα Περιφερειακά και Δημοτικά Συμβούλια που νοιάζονται και μάχονται για τις λαϊκές ανάγκες, που θα αντιπαλεύουν τις επιλογές των κυβερνήσεων και της ΕΕ.\nΣτα 3 χρόνια που πέρασαν, η πρακτική εφαρμογή του Καλλικράτη απέδειξε ότι οι Περιφέρειες και οι Δήμοι είναι όργανα της κρατικής διοίκησης και με τις συγκεκριμένες πλειοψηφίες που διαμορφώθηκαν προώθησαν και υλοποίησαν τις βασικές πολιτικές της ΕΕ και των 3 κυβερνήσεων που μεσολάβησαν από το 2010.\nΕιδικότερα, η Περιφερειακή Αρχή των Ιονίων Νήσων (ΝΔ – ΛΑΟΣ – Ανεξάρτητοι Έλληνες):\nΥποτάχθηκε και εφάρμοσε τους προϋπολογισμούς των κυβερνήσεων και περιέκοψε δραστηριότητες που εξυπηρετούν λαϊκές ανάγκες.\nΚατεύθυνε τα όποια κονδύλια από τα ευρωπαϊκά προγράμματα στην κερδοφορία εταιρειών χωρίς κανένα όφελος για τον λαό των Ιονίων Νήσων.\nΥλοποίησε τις αντεργατικές – ελαστικές εργασιακές σχέσεις που προωθεί η ΕΕ με προγράμματα 5μηνης εργασίας σε συνεργασία με ΜΚΟ και τον ΟΑΕΔ που δημιουργούν εργαζόμενους με μισθούς πείνας, ανασφάλιστους, χωρίς ένσημα.\nΑρνήθηκε να διεκδικήσει από την ΕΕ και την κυβέρνηση κονδύλια για έργα και δράσεις που εξυπηρετούν λαϊκές ανάγκες (π.χ. επισκευές στο οδικό δίκτυο, αγροτική οδοποιία, μικρά λιμάνια, αντισεισμική, αντιπλημμυρική και αντιπυρική προστασία). Ιδιαίτερα εμφανής ήταν η άρνηση της Περιφερειακής Αρχής να διεκδικήσει χρήματα για την αντιπυρική προστασία, παρά τις μεγάλες πυρκαγιές του 2011 και 2012 σε Κέρκυρα, Ζάκυνθο και Κεφαλονιά. Πεισματική ήταν και η άρνηση της Περιφερειακής πλειοψηφίας να αποδεχθεί τις προτάσεις της Λαϊκής Συσπείρωσης για έργα και δράσεις αντισεισμικής προστασίας στην πιο σεισμογενή περιοχή της Ελλάδας και της Ευρώπης, τα Ιόνια Νησιά. Ακόμα και μετά τους δύο μεγάλους σεισμούς στο Ληξούρι της Κεφαλονιάς αρνείται να υιοθετήσει βασικές προτάσεις της Επιτροπής Αγώνα Μαζικών Φορέων του νησιού που αφορούν το δικαίωμα στην κατοικία, σε πλήρεις αποζημιώσεις και σε δημόσιες δωρεάν ασφαλείς υποδομές.\nΗ Περιφερειακή Αρχή προώθησε την ιδιωτικοποίηση της διαχείρισης των σκουπιδιών ψηφίζοντας ένα έργο – μαμούθ για την Κέρκυρα ύψους 60 εκ. € που θα πάει σε ιδιωτικές εταιρείες στον ήδη κορεσμένο χώρο του ΧΥΤΑ Τεμπλονίου. Παράλληλα, η δράση της, κατέδειξε ότι βρίσκεται σε ανοιχτή γραμμή με πολυεθνικά συμφέροντα διαχείρισης των απορριμμάτων, των ΑΠΕ και άλλων στρατηγικών τομέων επιχειρηματικής δράσης που αφορούν λαϊκές ανάγκες και προβλήματα (νερό, παραλίες τουριστικά πακέτα, δημόσια περιουσία κ.α.)\nΝΔ – ΠΑΣΟΚ – ΔΗΜΑΡ – ΑΝ. ΕΛΛ. και οι διάφοροι «ανεξάρτητοι» λένε ναι στον «Καλλικράτη», αποδέχονται την πολιτική της ΕΕ και βλέπουν τις περιφέρειες ως επιχειρήσεις.\nΤο ίδιο και ο ΣΥΡΙΖΑ, ο οποίος υποκριτικά ζητά «κάποιες τροποποιήσεις» στον «Καλλικράτη», ενώ η αυτοτέλεια της Τοπικής Διοίκησης και η παραπέρα αποκέντρωση αρμοδιοτήτων που επιζητεί, σημαίνει απαλλαγή του κράτους από τη χρηματοδότηση, ανταποδοτικότητα με περισσότερα τέλη και παραπέρα ιδιωτικοποίηση υπηρεσιών (καθαριότητα, κοινωνικές δομές, κλπ.).\nΜε το ψεύτικο δίλλημα μνημόνιο – αντιμνημόνιο προσπαθούν να κρύψουν την ταύτισή τους με τις αντιλαϊκές στρατηγικές της ΕΕ που υλοποιούνται εδώ και χρόνια όπως προέβλεψε η συνθήκη του «Μάαστριχτ» και θα συνεχίσουν να υλοποιούνται με η χωρίς μνημόνιο . Με ή χωρίς μνημόνιο και πάλι θα έχουμε φόρους, τέλη, χαράτσια, ανεργία, φτώχεια, υποβάθμιση της ποιότητας της ζωής μας, αν δεν πιστέψει ο λαός στη δύναμη του, στη δύναμη της λαϊκής συμμαχίας, στη δυνατότητα να υπάρξει μια άλλη – λαϊκή εξουσία και κοινωνικοποίηση των συγκεντρωμένων μέσων παραγωγής στην οικονομία.\nΤα ζητήματα που έχουμε αναδείξει τα 3,5 χρόνια που πέρασαν είναι όλα εκείνα που απασχόλησαν το λαό και τους εργαζόμενους των Ιονίων Νήσων. Με πρώτα τα θέματα την καταδίκη των διώξεων εργαζομένων, την πάλη ενάντια στις απολύσεις – για μόνιμη σταθερή εργασία, για κατοχύρωση των Βαρέων και Ανθυγιεινών επαγγελμάτων, ενάντια στην απλήρωτη εργασία και την τρομοκρατία στους χώρους δουλειάς, ενάντια στην ιδιωτικοποίηση των ανανεώσιμων πηγών (π.χ. ανεμογεννήτριες) και στην άναρχη ανάπτυξή τους, για μέτρα προστασίας των θαλασσών από τις ιχθυοκαλλιέργειες κ.α. Έχουμε καταθέσει επερωτήσεις και έχουμε εισαγάγει θέματα με πλήρεις εισηγήσεις για την ανεργία, τη μέριμνα για ανέργους και μαθητές φτωχών λαϊκών οικογενειών, τους όρους υλοποίησης της κοινωφελούς εργασίας και τη στόχευση των μονοπωλίων για μοίρασμα και ανακύκλωση της ανεργίας κ.α. Για θέματα παιδείας – υγείας, συγχωνεύσεως σχολείων – νοσοκομείων, μεταφορές μαθητών, απολύσεις, για την ψυχική υγεία και τις δομές ειδικής αγωγής που υπάρχουν σήμερα ΚΕΔΔΥ – ΕΕΕΕΚ, τα ναρκωτικά κτλ. Αναδείξαμε και αντιταχθήκαμε πολλές φορές στις ιδιωτικοποιήσεις δημοσίων εκτάσεων (Οξυά, Ερημίτης Κέρκυρας, παραλιακή ζώνη Λευκάδας κ.α.) και υποδομών. Προτείναμε μέτρα για την ενίσχυση της Αγροτικής, Κτηνοτροφικής και Αλιευτικής παραγωγής που δεν έγιναν αποδεκτά από την πλειοψηφία. Προτείναμε μέτρα για την πυροπροστασία, για αντιπλημμυρικά έργα, για την χωροταξία, το οδικό δίκτυο των νησιών κλπ. Πολλές από αυτές τις παρεμβάσεις τις πραγματοποιήσαμε από κοινού με μαζικούς φορείς και αντιπροσωπείες των κατοίκων.\nΉ συμβιβάζεσαι με την κυβέρνηση ΝΔ – ΠΑΣΟΚ και τα κόμματα του ευρωμονόδρομου, τα στηρίγματά της στην Τοπική Διοίκηση, στο συνδικαλιστικό κίνημα (ΓΣΕΕ, ΑΔΕΔΥ, ΠΑΣΕΓΕΣ κ.λ.π.) και τους μεγαλοεπιχειρηματίες, οπότε καταδικάζεσαι να ζεις στη δυστυχία και τους δίνεις τη δυνατότητα να προωθούν την καπιταλιστική ανάπτυξη με «καύσιμη ύλη» τα δικά σου δικαιώματα και τις κατακτήσεις που σου έχουν απομείνει.\nΉ δε συναινείς, δεν υποκύπτεις, δεν παραπλανάσαι, δεν ανέχεσαι την κοροϊδία και το ψέμα και επιλέγεις ένα άλλο δρόμο πολιτικής, οικονομικής-κοινωνικής ανάπτυξης. Ένα άλλο δρόμο που στόχο έχει την ικανοποίηση των σύγχρονων λαϊκών αναγκών και της λαϊκής ευημερίας.\nΕίναι η πάλη του ΚΚΕ, του ΠΑΜΕ, της ΠΑΣΥ, της ΠΑΣΕΒΕ, του ΜΑΣ, της ΟΓΕ, των ταξικών συνδικάτων και φορέων, των εκατοντάδων χιλιάδων εργαζομένων και λαϊκών στρωμάτων που δίνουν αποφασιστικά τη μάχη ενάντια στα αντεργατικά μέτρα.\nΝα δυναμώσει το εργατικό λαϊκό κίνημα.\nΤο ΚΚΕ, οι κομμουνιστές, το ΠΑΜΕ, οι ταξικές δυνάμεις θα είναι και πάλι στην πρώτη γραμμή του αγώνα μαζί με τον λαό και την νεολαία.\nΜαζί θα δημιουργούμε επιτροπές αγώνα σε τόπους δουλειάς, στις γειτονιές, στις πόλεις και στα χωρία, ώστε να βάλουμε γερές βάσεις και να αλλάξουμε το συσχετισμό δύναμης, προϋπόθεση για θετικές διεργασίες.\nΣτην όξυνση των λαϊκών προβλημάτων ο λαός χρειάζεται να έχει δίπλα του :\nασυμβίβαστους αγωνιστές και όχι αγωνιστές της φράσης, κινδυνολόγους ή ακόμα και συκοφάντες των αγώνων του\nαδιάλλακτους υπερασπιστές των δικαιωμάτων των εργαζομένων και όχι απλά έντιμους\nΌλοι ζούμε τις συνέπειες του καπιταλιστικού δρόμου ανάπτυξης που προωθήθηκε από τις κυβερνήσεις της ΝΔ, του ΠΑΣΟΚ και της ΔΗΜΑΡ και που όλο και πιο απροκάλυπτα στηρίζεται και από το ΣΥΡΙΖΑ και τους αιρετούς τους στους Δήμους και τις Περιφέρειες και σε όλα τα νησιά του Ιονίου:\nΣυρρίκνωσαν την αγροτική-κτηνοτροφική και αλιευτική παραγωγή, χιλιάδες μικροπαραγωγοί πετάχτηκαν στην ανεργία, στην αλλαγή επαγγέλματος, μειώθηκε το συμπληρωματικό εισόδημα που υπήρχε σε πολλές χιλιάδες οικογένειες. Από την Κ.Α.Π. και την Κοινή Αλιευτική Πολιτική χτυπιούνται βασικά και ποιοτικά προϊόντα όπως το λάδι, το επιτραπέζιο και οινοποιήσιμο σταφύλι, το γάλα, τα αλιευτικά προϊόντα.\nΗ τουριστική δραστηριότητα συγκεντρώνεται σε λίγους μονοπωλιακούς ομίλους. Οι ξενοδοχοϋπάλληλοι δουλεύουν σε εργασιακό μεσαίωνα, με άγρια εντατικοποίηση της δουλειάς, με απλήρωτη εργασία, τους κλέβουν ένσημα, πολλοί πετιούνται στην ανεργία, δεν έχουν ιατροφαρμακευτική περίθαλψη. Η χρήση της μαθητείας από τους μεγαλοξενοδόχους σπρώχνει χιλιάδες νέους της χώρας μας αλλά και άλλων χωρών στην σκληρή εκμετάλλευση και χιλιάδες εργαζόμενους στην ανεργία. Ο καπιταλιστικός ανταγωνισμός οδηγεί στη συγκέντρωση και συγκεντροποίηση των tour operators και σε παιχνίδια που φεσώνουν τουρίστες και επαγγελματίες.\nΤο all inclusive σε πολλά μεγάλα ξενοδοχεία πλήττει τους επαγγελματίες του τουρισμού, εντατικοποιεί τη δουλειά των ξενοδοχοϋπαλλήλων.\nΟι μικρομεσαίοι επαγγελματίες όλων των κλάδων δέχονται μεγάλη επίθεση από τα μονοπώλια που απλώνονται παντού και πολλοί οδηγούνται στο κλείσιμο.\nΗ πρόσβαση στα νησιά του Ιονίου, αεροπορική και θαλάσσια χειροτέρεψε αυτά τα χρόνια, είναι πανάκριβη και σε αρκετές περιπτώσεις γίνεται με παλιά μέσα συγκοινωνίας. Αυτό οφείλεται στην πολιτική απελευθέρωσης των συγκοινωνιών και την άρση του καμποτάζ, που ακολούθησαν οι κυβερνήσεις ΝΔ και ΠΑΣΟΚ και στήριξαν οι αιρετοί τους. Έτσι πλήττεται το εισόδημα των κατοίκων που ταξιδεύουν, ενώ αποτελεί και αντικίνητρο για τον τουρισμό και ιδιαίτερα τον εσωτερικό. Η «λύση» της εφαρμογής του λεγόμενου «μεταφορικού ισοδύναμου» που προτείνει ο ΣΥΡΙΖΑ και οι άλλες παρατάξεις του ευρωμονόδρομου, είναι λύση στα πλαίσια της εξασφάλισης επιπλέον ζεστού κρατικού χρήματος στα σεντούκια των εφοπλιστών, ενώ δεν απαντά στην ανάγκη για φθηνές, επαρκείς, ασφαλείς και απρόσκοπτες ακτοπλοϊκές συγκοινωνίες\nΑυτή η ανάπτυξη δεν είναι μονόδρομος όπως ισχυρίζονται ΝΔ, ΠΑΣΟΚ, ΣΥΡΙΖΑ, Ανεξάρτητοι Έλληνες, ΔΗΜΑΡ και οι υποψήφιοί τους. Είναι ο δρόμος της συσσώρευσης κερδών για τους επιχειρηματίες, είναι ο καπιταλιστικός δρόμος ανάπτυξης που συνεχώς αποδεικνύεται επιζήμιος για την μεγάλη πλειοψηφία του λαού και της νεολαίας που την οδηγεί στη στέρηση, την ανέχεια, τη φτώχεια.\nΗ Λαϊκή Συσπείρωση διεκδικεί έναν άλλο δρόμο ανάπτυξης για το λαό και τη νεολαία\nΑυτός είναι ο δρόμος της ρήξης, της σύγκρουσης με τα μονοπώλια και τις πολιτικές που υπηρετούν. Είναι ο δρόμος της συγκρότησης της λαϊκής συμμαχίας της εργατικής τάξης και των μικρομεσαίων στρωμάτων της πόλης και της υπαίθρου που θα παλεύει για την ικανοποίηση των σύγχρονων δικαιωμάτων των εργαζόμενων όλων των λαϊκών στρωμάτων στην προοπτική της Λαϊκής Εξουσίας και της Λαϊκής Οικονομίας, με αποδέσμευση από την Ευρωπαϊκή Ένωση, με μονομερή διαγραφή του χρέους και κοινωνικοποίηση των συγκεντρωμένων μέσων παραγωγής.\nΣε αυτή την προοπτική οι εκλογές για την Τοπική Διοίκηση στις 18 Μάη του 2014 μπορούν να δώσουν ισχυρή ώθηση αλλάζοντας τους πολιτικούς συσχετισμούς σε βάρος των κομμάτων και των συνδυασμών που υπηρετούν την κερδοφορία των επιχειρηματιών και συνειδητά περιφρονούν τις λαϊκές ανάγκες. Να ενισχύσουν μαζικά τη Λαϊκή Συσπείρωση.\nΗ Λαϊκή Συσπείρωση δεσμεύεται να παλέψει μαζί με τον λαό και τη νεολαία για την ικανοποίηση των σύγχρονων λαϊκών αναγκών:\nΓια την ολοκληρωμένη μόρφωση, την προστασία της υγείας, του περιβάλλοντος, τη λαϊκή στέγη και δημόσιες δωρεάν ασφαλείς υποδομές.\no Παλεύουμε για αποκλειστικά Δημόσιο και Δωρεάν εκπαιδευτικό σύστημα με κατάργηση κάθε επιχειρηματικής δράσης, βασισμένο στη 2χρονη υποχρεωτική προσχολική αγωγή και το ενιαίο 12χρονο σχολείο για όλους, χωρίς ταξικές και φυλετικές διακρίσεις. Δημόσιες δωρεάν επαγγελματικές σχολές μετά το 12χρονο σχολείο και Ενιαία Ανώτατη Εκπαίδευση. Να κατασκευαστούν πέντε νέα σχολικά συγκροτήματα στην σεισμόπληκτη Κεφαλονιά και όσα άλλα είναι αναγκαία σε όλα τα Ιόνια νησιά.\no Απαιτούμε την επάνδρωση των Νοσοκομείων Κέρκυρας, Αργοστολίου, Ζακύνθου και των Κ.Υ σε όλα τα Ιόνια Νησιά με το απαραίτητο ιατρικό, νοσηλευτικό και τεχνικό προσωπικό. Την άμεση λειτουργία της Μονάδα Εντατικής Θεραπείας στη νέα πτέρυγα του Νοσοκομείου Αργοστολίου, με όλα τα μέσα και το απαραίτητο προσωπικό. Την κατασκευή του νέου Νοσοκομείου Λευκάδας και την άμεση επισκευή του παλιού Νοσοκομείου Λευκάδας που έχει μείνει χωρίς καμία παρέμβαση μετά τις ζημιές που υπέστη στο σεισμό του 2003. Η ευθύνη για τη λειτουργία των μονάδων Πρόληψης και Περίθαλψης να είναι κεντρική – κρατική γιατί αν περάσει στους Δήμους και την Περιφέρεια θα υποβαθμιστεί και θα εμπορευματοποιηθεί.\no Διεκδικούμε την δημιουργία σύγχρονου συστήματος Αντισεισμικής προστασίας που θα περιλαμβάνει ουσιαστικούς και όχι μόνο μακροσκοπικούς ελέγχους και μέτρα για όλα τα δημόσια κτήρια, νοσοκομεία – σχολεία – κέντρα διασκέδασης – δημόσιες υποδομές – ξενοδοχεία κλπ. Έλεγχο όλων των παλιών κτηρίων, άμεσες παρεμβάσεις όπου χρειάζεται.\no Παλεύουμε για τον σχεδιασμό και υλοποίηση ολοκληρωμένου συστήματος αντιπυρικής προστασίας σε όλα τα νησιά με αντιπυρικές ζώνες – αγροτικούς δρόμους – πυροσβεστικούς κρουνούς.\no Να κλείσουν όλες οι ανεξέλεγκτες χωματερές. Ολοκληρωμένη διαχείριση των απορριμμάτων από αποκλειστικά Δημόσιο φορέα χωρίς καμία συμμετοχή ιδιωτών με διαλογή στην πηγή, σταθμούς μεταμόρφωσης, εργοστάσια ανακύκλωσης – κομποστοποίησης και δημιουργία ΧΥΤΥ. Κλείσιμο του ΧΥΤΑ Τεμπλονίου Κέρκυρας. Νέος χωροταξικός σχεδιασμός.\no Σύγχρονοι βιολογικοί καθαρισμοί και αποχετευτικά δίκτυα χωρίς συμμετοχή ιδιωτικών εταιρειών.\no Ανάπτυξης της λαϊκής στέγης σε όλα τα νησιά με στεγαστικά προγράμματα που θα καλύπτουν τις βασικές λαϊκές ανάγκες με ειδική μέριμνα για τα νέα ζευγάρια.\no Άμεση ανακατασκευή όλων των Εργατικών Κατοικιών στο Ληξούρι Κεφαλονιάς με κρατική ευθύνη και χρηματοδότηση και κατάργηση του ΦΕΚ 455 τ. β 25-02-2014 που μειώνει δραματικά τις αποζημιώσεις για τις κατοικίες. Επισκευή των εργατικών κατοικιών στις Κουλίνες της Κέρκυρας. Άμεση ολοκλήρωση και παράδοση στους δικαιούχους των Εργατικών Κατοικιών στον Άγιο Ιωάννη Κέρκυρας.\no Καμία ΣΔΙΤ ή παραχώρηση έργου σε μονοπωλιακούς ομίλους.\nΓια την ανάπτυξη στα Ιόνια Νησιά όλων των κλάδων της εγχώριας παραγωγής.\nΟ τουρισμός είναι βασική οικονομική δραστηριότητα στα νησιά μας και παλεύουμε ώστε:\no Επαναφορά του κατώτερου μισθού στα 751 ευρώ, στην Εθνική Γενική Σύμβαση Εργασίας, ως βάση για συζήτηση και διαπραγμάτευση για αυξήσεις. Επίδομα ανεργίας για όλο το διάστημα της ανεργίας. Μόνιμη και σταθερή δουλειά για όλους.\no Να καθιερωθεί το 8ωρο – 5νθήμερο για όλους τους ξενοδοχοϋπάλληλους και τους εργαζόμενους στον τουρισμό – επισιτισμό με 6μηνη απασχόληση – εφαρμογή της ειδικότητας για όλους και όλες.\no Να καταργηθεί το all inclusive.\no Αφορολόγητο όριο 40.000 € για κάθε ζευγάρι όλων των επαγγελματιών, βιοτεχνών, εμπόρων προσαυξημένο κατά 5.000 € για κάθε παιδί.\nΕξασφάλιση της εγχώριας παραγωγής αγροτικών προϊόντων για την κάλυψη των διατροφικών αναγκών του λαού και την ανάπτυξη σχετικών κλάδων της εγχώριας μεταποιητικής βιομηχανίας.\no Αγωνιζόμαστε για την στήριξη των μικρομεσαίων αγροτών – κτηνοτρόφων – ψαράδων κόντρα στην ΚΑΠ και την Κοινή Αλιευτική Παραγωγή. Κατώτερες εγγυημένες τιμές για όλα τα αγροτικά – κτηνοτροφικά προϊόντα, ώστε να εξασφαλίσουν οι παραγωγοί μία αξιοπρεπή ζωή. Μείωση του κόστους παραγωγής για το μικρό αγρότη, σύνδεση των επιδοτήσεων με την παραγωγή και κατάργηση όλων των χαρατσιών.\no Κατάργηση του ΦΠΑ σε αγροτικά εφόδια και μηχανήματα, των φόρων στο πετρέλαιο κίνησης των αγροτών, μείωση των επιτοκίων της ΑΤΕ, επιδότηση βασικών αγροτικών εφοδίων.\no Άμεσος διπλασιασμός της προνοιακής αγροτικής σύνταξης και μείωση των ορίων συνταξιοδότησης στα 60 χρόνια για τους αγρότες και στα 55 για τις αγρότισσες. Κατάργηση των εισφορών για ιατροφαρμακευτική περίθαλψη και της συμμετοχής στα φάρμακα. Πλήρης ασφαλιστική και υγειονομική περίθαλψη σε όλους τους Αγρότες που δεν έχουν πληρώσει τα ασφάλιστρά του στον ΟΓΑ.\no Καμία φορολόγηση στην Αγροτική Γη για τα φτωχά και μεσαία αγροτικά νοικοκυριά.\no Κατασκευή έργων υποδομής για την αύξηση της γεωργικής και κτηνοτροφικής παραγωγής, (φράγματα, αρδευτικά δίκτυα, κτηνοτροφικά σιλό, σφαγεία σε Κεφαλονιά και Ζάκυνθο κ.α.\nΓια τη μετατροπή σε κοινωνική παροχή του νερού, των τηλεπικοινωνιών, της ενέργειας, των μεταφορών, κατοχυρώνοντας την κοινωνική ιδιοκτησία.\no Να καταργηθούν άμεσα όλα τα διόδια σε όλη τη χώρα.\no Πλήρης υδρευτική κάλυψη όλων των Νησιών με αξιοποίηση των υπόγειων νερών, κατασκευή λιμνοδεξαμενών όπου χρειάζεται, αντικατάσταση του απαρχαιωμένου υδρευτικού δικτύου. Η διαχείρισή του να είναι αποκλειστικά Δημόσια από τον αντίστοιχο δήμο για υγιεινό και φτηνό νερό. Αντικατάσταση του παλιού υδρευτικού δικτύου και βασικών υδρευτικών αγωγών σε Ληξούρι – Κέρκυρα – Ζάκυνθο.\no Σύγχρονες και φτηνές Αεροπορικές και Ακτοπλοϊκές συγκοινωνίες. Σύγχρονα αποκλειστικά κρατικά δίκτυα υποδομών λιμανιών – δρόμων – αεροδρομίων σε όλα τα νησιά. Για να γίνει αυτό απαιτείται ενιαίος κρατικός φορέας Αεροπορικών και Ακτοπλοϊκών συγκοινωνιών που θα παρέχει σύγχρονες, ασφαλείς και φτηνές συγκοινωνίες για τον λαό και τους επισκέπτες των Νησιών. Παλεύουμε για άμεση μείωση της τιμής των εισιτηρίων και κατάργηση του ΦΠΑ στις συγκοινωνίες, την πιο συχνή σύνδεση των Νησιών με γρήγορα και ασφαλή μέσα.\nΜε τη δύναμη της λαϊκής ψήφου και με σκληρό ταξικό αγώνα μπορούν να προωθηθούν οι στόχοι πάλης που θέτουμε.\nΕργαζόμενοι – εργαζόμενες των Ιονίων Νήσων,\nΤα ψηφοδέλτια ΝΔ, ΠΑΣΟΚ, Ανεξάρτητων Ελλήνων και ΔΗΜΑΡ, επίσημα ή «ανεξάρτητα», στην περιφέρεια Ιονίων Νήσων, είναι συγκροτημένα από στελέχη αυτών των κομμάτων που θήτευσαν σε θέσεις διοίκησης του κράτους, των Νομαρχιών, των Δήμων. Αποδείχτηκαν ως το πολιτικό προσωπικό της ΕΕ και του κεφαλαίου και εφάρμοσαν με συνέπεια την πολιτική των κομμάτων τους και της ΕΕ. Έτσι συνέβαλλαν ουσιαστικά στη συρρίκνωση του εργατικού λαϊκού εισοδήματος, της αγροτικής παραγωγής και στο χτύπημα των εργατικών δικαιωμάτων και κατακτήσεων. Όσους νέους ρόλους και «μεταγραφές» και αν πάρουν δεν πρόκειται να αλλάξουν, την ίδια αντιλαϊκή πολιτική υπηρετούν.\nΣ΄ αυτή την αντιλαϊκή κατεύθυνση τους βοήθησε και ο ΣΥΡΙΖΑ με τη γενική πολιτική του υπέρ της Ε.Ε. και των «υγειών» επιχειρηματιών. Γι’ αυτό στελεχώνει τα ψηφοδέλτιά του με εκπροσώπους μεγάλων συμφερόντων. Τώρα προεκλογικά παρουσιάζονται ξανά με δήθεν φιλολαϊκή αναπτυξιακή ρητορική και προτασιολογία. Ενώ πρωτοστάτησε ο ΣΥΡΙΖΑ από το 2003 στην ιδιωτικοποίηση μεγάλης δημόσιας έκτασης στο Τραπεζάκι Κεφαλονιάς τώρα εμφανίζεται δήθεν λαύρος κατά των ιδιωτικοποιήσεων. Λένε ψέματα!! Είναι αφερέγγυοι!! Η πολιτική που συνειδητά υπηρέτησαν και υπηρετούν είναι μια βαθιά αντιλαϊκή πολιτική που μοναδικό κριτήριό της έχει την κερδοφορία των επιχειρηματικών ομίλων και ό,τι ψίχουλο μένει το δίνουν στο λαό.\nΗ Χρυσή Αυγή είναι μία ναζιστική – εγκληματική οργάνωση που υπηρετεί το μεγάλο κεφάλαιο, υποκρίνεται ότι είναι με τους φτωχούς αλλά στη Βουλή ξεσαλώνει υπέρ των εφοπλιστών και διαθέτει γραφεία ευρέσεως εργασίας «μόνο για Έλληνες» με μισθούς 18 € την ημέρα! Είναι απαραίτητο να καταδικαστεί και να απομονωθεί από το λαό και τη νεολαία των Ιoνίων Νήσων.\nΛαέ της ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ\nΑν βγουν αλώβητοι και από αυτή την εκλογική μάχη η θέση του λαού και της νεολαίας θα χειροτερέψει ραγδαία !!\nΣτήριξε τη φιλολαϊκή πρόταξη του ΚΚΕ και της ΛΑΪΚΗΣ ΣΥΣΠΕΙΡΩΣΗΣ στην Περιφέρεια Ιονίων Νήσων και στους Δήμους των Νησιών μας.


AIR FRANCE-KLM: σιγουρα ειστε μια εταιρεια;!; - Σελίδα 2 - airliners.GR\nAIR FRANCE-KLM: σιγουρα ειστε μια εταιρεια;!;\nRe: AIR FRANCE-KLM: σιγουρα ειστε μια εταιρεια;!;\nΔημοσίευσηαπό Velerefontis » 28 Δεκ 2014, 16:23\nΠάλι καλά το χειριστηριο του ΙFE στο 380 της AF είναι αποσπωμενο, στο 748 της Λουφτι ήταν πάνω στο υποβραχιονιο με αποτέλεσμα οπότε ελεγες να ξαποστασεις το χερι σου το ακουμπουσες και αναβες φώτα κλπ κλπ\nΔημοσίευσηαπό laou laou » 28 Δεκ 2014, 17:16\nΕυχαριστούμε,γύρισα από την δουλειά και τώρα πάω να πιάσω βάρδια ξανά,διαβάζοντας την περιπέτειες σου.\nΔημοσίευσηαπό Stelionas » 26 Αύγ 2015, 20:20\nΠότε θα γράψεις για την επιστροφή σου στην Αθήνα από το Άμστερνταμ; Τέλειο trip report\nΕίσαι πολύ τυχερός! Και εγώ θα χαιρόμουνα άμα ταξίδευα με 747, που είναι το αγαπημένο μου αεροσκάφος.\nΔημοσίευσηαπό aakunz » 10 Μαρ 2017, 18:45\nΑνασύρω το τριπ ρηπόρτ του seven4seven γιατί πρόσφατα έκανα κι εγώ μια αντίστοιχη επιλογή από ATH προς SFO και πίσω. Αρχικά ξεκαθαρίζω, ότι δεν είχαμε το irregularity των παιδιών. Μέχρι να αξιωθώ (αν αξιωθώ) να γράψω το δικό μου trip report, σας δίνω μία σύντομη περιγραφή:\nΜετάβαση με 777-300ER της AF\n- Κλείσαμε Duo Seats (δυάδες στο πίσω μέρος, για περισσότερη άνεση). Άξιζε τα €27 το άτομο και είχαμε περισσότερη άνεση.\n- Ανταπόκριση 70 λεπτά στο CDG, που απαιτούσε πέρασμα από Terminal 2F σε 2E και έλεγχο διαβατηρίων. Χαοτικές καταστάσεις, αλλά, όπως είχε πει και ο Γέροντας Αιρφράνσιος: «θα είναι σα να χάνεις το κοννέξιον, αλλά δε θα είναι».\n- Καθυστέρηση περίπου 50 λεπτών, λόγω cargo και επιβατών που ήρθαν μετά από εμάς.\n- Πλήρωμα εξαιρετικό και έμπειρο. Χαμογελαστό από την πρώτη στιγμή μέχρι και την αποβίβαση. Δεν σου έδωσαν την παραμικρή αίσθηση, ότι ήταν κουρασμένα ή ότι δυσανασχετούσαν ή ότι σου έκαναν χάρη, αν τους ζητούσες κάτι. Είχα καιρό να το ζήσω αυτό. Τα αγγλικά με γαλλική προφορά ήταν μία μικρή πρόκληση βέβαια.\n- Δύο σέρβις με ζεστό φαγητό, ενδιάμεσο σέρβις με παγωτάκι και ανοικτό galley. Φανταστικά γεύματα (κατά τη γνώμη μου, μην ασχοληθείτε με τις γκουρμέ επιλογές, που σας προτείνονται επί πληρωμή στο online check-in)!\n- Μέτριο IFE με πολλά «κολλήματα» και αρκετές επιλογές να μην είναι διαθέσιμες. Το τάμπλετ απεδείχθη πολύτιμος σύμμαχος στο time killing.\n- Λόγω μεγάλης πληρότητας στη feeder flight, η χειραποσκευή μου ταξίδεψε free στο cargo hold. Ήμουν υποψιασμένος και μέσα σε αυτή, είχα ένα μικρότερο σακίδιο με τα απολύτως απαραίτητα, το οποίο και πήρα στην καμπίνα.\n- Οι online αγορές από τη La Boutique Air France, μου παραδόθηκαν στο galley, κατόπιν ανακοίνωσης.\nΕπιστροφή με το 787-9 της KLM\n- Όλο το configuration στην Υ ήταν 3 - 3 - 3. Δεν υπήρχαν Duo Seats. Υπήρχε στρίμωγμα στην Y.\n- Μικρή αναμονή για την αναχώρηση από SFO, λόγω κίνησης. Ο κάπταιν σχολίασε "it seems that 'America First' policy applies here too"\n- Απίστευτο πλήρωμα, υποδειγματικός επαγγελματισμός, αίσθηση χιούμορ και εξαιρετική εξυπηρέτηση. Η καλύτερη διαφήμιση για την KLM.\n- Δύο ζεστά σέρβις με μέτριο προς σχετικά καλό φαγητό. Δε μπορούσαμε να επιλέξουμε τα chargeable meals στο check-in. Ίσως να έφταιγε ότι τα εισιτήρια είχαν βγει σε stock Air France 057 και δε μπορούσε να διαβάσει σωστά την πληροφορία η σχετική εφαρμογή στην ιστοσελίδα της KLM.\n- Ενδιάμεσο σέρβις με stroopwafel και ανοικτό galley.\n- Φανταστικό IFE. Πολύ πλούσιο περιεχόμενο, εξαιρετική απόκριση, πολύ καλή ποιότητα εικόνας. Δυστυχώς δεν υπήρχαν κάμερες πορείας, ωστόσο υπήρχε ειδική ενότητα για aviation enthousiasts.\n- Καταπληκτική εμπειρία πτήσης. Ελάχιστος θόρυβος στην καμπίνα και πολύ καλή ποιότητα αέρα. Βγήκα πιο ξεκούραστος, παρά το ότι δεν κοιμήθηκα καθόλου.\n- Μετά την προσγείωση, μέλη του πληρώματος βγήκαν στο gate για να δείξουν στους μετεπιβιβαζόμενους επιβάτες, προς τα πού έπρεπε να κατευθυνθούν, ανάλογα με τον προορισμό τους.\n- Οι online αγορές από το shop.klm.com παραδόθηκαν στη θέση μου,\nΓια να είμαι ειλικρινής, έκλεισα τη συγκεκριμένη επιλογή έχοντας ως δέλεαρ το Dreamliner της KLM, θεωρώντας την AF «αναγκαίο κακό» και θυσιάζοντας τα μίλια που θα έπαιρνα, εάν πετούσα με Star Alliance. Ωστόσο, η AF απεδείχθη ανώτερη των προσδοκιών μου (τουλάχιστον στο διηπειρωτικό) και το Dreamliner με το εξαιρετικό πλήρωμα της KLM δικαίωσαν απολύτως την επιλογή μου. Υπήρχαν κάποια θεματάκια άνεσης, αλλά αυτό τείνει να γίνει ο κανόνας στην Οικονομική Θέση.\nΣίγουρα θα τις επιλέξω και πάλι στο μέλλον.


Είστε εδώ: Home / ΜΟΥΣΙΚΟΜΑΝΙΑ / 4 Μουσικά live διαδικτυακά αφιερώματα\n02 Νοεμβρίου 2020 557 Views\n4 μουσικά αφιερώματα, το καθένα με την δική του αισθητική και την δική του στόχευση. Οι συναυλίες αυτές θα στηθούν καλλιτεχνικά στο Π.Κ. Αλέξανδρος και θα παρουσιαστούν στο κοινό σε LIVE STREAMING ημισκηνοθετημένες, άρτια βιντεοσκοπημένες και κάθε φορά εστιάζοντας στον αφιερωματικό χαρακτήρα.\n«Αφιέρωμα στον Σεφέρη»σε μελοποιήσεις Μίκη Θεοδωράκη, Δήμου Μούτση, Γιάννη Μαρκόπουλου, Σταύρου Κουγιουμτζή και Ηλία Ανδριόπουλου. Σαν μια μικρή παράσταση μια ηθοποιός, 2 μουσικοί και 1 τραγουδιστής θα μας μυήσουν στο Σεφερικό σύμπαν.\nΤριαντάφυλλος Χαλκιάς- μπουζούκι, φωνή\nΗρακλής Βαβάτσικας– ακκορντεόν, φωνή\nΠαρασκευή13 Νοεμβρίου 2020 – ώρα: 21:00\n«Αφιέρωμα στο ακορντεόν» Πόσες χώρες και εποχές εκφράστηκαν άραγε μέσα από αυτό το μοναδικό και αγαπημένο όργανο;'Ένα μουσικό ταξίδι μέσα από τους ήχους του ακορντεόν στη Γαλλία και στην EdithPiaf, στην Αργεντινή και στον AstorPiazzolla, στην Αθήνα και στον Αττίκ, στην Πορτογαλία και στα fado, στην Ιταλία και στην tarantella. Θράκη, Μακεδονία, Βαλκάνια. Μια μουσική παράσταση με πρωταγωνιστή το ακορντεόν, που διαπερνά τα σύνορα και τον χρόνο.\nΔευτέρα16 Νοεμβρίου 2020 – ώρα: 21:00\n«Αφιέρωμα στο Σμυρνέϊκο και στην παράδοση», το μουσικό σχήμα Smyrna,5 νέες γυναίκες από όλη την Ελλάδα σ’ ένα πρόγραμμα με τραγούδια που έχουν τις ρίζες τους σ’ ένα πολιτισμό που σμιλεύτηκε μέσα από διαφορετικές κουλτούρες. Με τις χαρακτηριστικά αναγνωρίσιμες φωνές τους, μας παρασύρουν με το προσωπικό τους ύφος, αρμονικά δεμένο με το χθες και συνδυάζοντας τη φρεσκάδα με την παράδοση, μας ταξιδεύουν μελωδικά στο χρόνο με σκοπούς και τραγούδια από τη Μικρά Ασία, την Καππαδοκία, την Κωνσταντινούπολη, τη Θράκη, την Μακεδονία, την Ήπειρο, το Αιγαίο αλλά και Σμυρνιών συνθετών.\nΜέσα από την ιστοσελίδα www.kepo.gr\n13 Απριλίου 2021 με 0 Σχόλια 250 Views


Δημοσιεύθηκε : Δευτέρα, 18 Μαΐου 2015 10:13\n- Την Παρασκευή 22 Μαΐου 2015 (19.30-21.30) στο Γαλλικό Ινστιτούτο (Σίνα 31) ένα στρογγυλό τραπέζι με θέμα «(Μη) ανεκτικότητα και διακρίσεις», με συμμετέχοντες τους:\nΗ είσοδος είναι δωρεάν και θα υπάρχει ταυτόχρονη μετάφραση.\nΕλευθερία Χάρη, καθηγήτρια γαλλικών, 6ο Γυμνάσιο Αμαρουσίου στο εργαστήριο με θέμα: «Τα λεμόνια και το μήλο».\nΠαύλος Κοσμίδης, Δρ. Επιστημών της Αγωγής, διευθυντής 3ου Γυμνασίου Γέρακα στο εργαστήριο με θέμα: « Πρόληψη ενάντια στις διακρίσεις - Διερευνώντας τα στερεότυπα των φύλων».\nΟ Διευθυντής της Δ/νσης Δ/θμιας Εκπ/σης Ανατ. Αττικής


Raptusr: Τι μέρα είναι;\nΈφυγα από την δουλειά το πρωί και έκανα μια βόλτα σε μια πόλη που ξυπνούσε. Γύρω μου παιδιά περιμένανε τα λεωφορεία που θα τους πηγαίναν στο σχολείο. Φοιτητές ξενυχτισμένοι περπατούσαν δίπλα μου γελώντας δυνατά. Άνθρωποι πηγαίναν στη δουλειά. Στάθηκα στην Αριστοτέλους για λίγο, ο κόσμος περπατούσε βιαστικά, ωστόσο είχε μία απέραντη ησυχία. Ένιωσα την γη να γυρίζει γύρω από τον εαυτό της και μου ήρθαν στο νου στιγμές από μια διαφορετική ζωή.\nΉταν πάλι πρωί εκείνη την ημέρα. Είχα τελειώσει τη βάρδια μου και πήγα στην κουζίνα, χαιρέτησα τον μάγειρα κουνώντας το κεφάλι μου σιωπηλά, Δεν του μίλησα, πείρα ένα ζεστό και ανέβηκα στο κατάστρωμα. Ο ήλιος μόλις άρχισε να σηκώνεται και το κρύο στο πρόσωπο μου ξύπνησε τις αισθήσεις. Ο φρέσκος αέρας γέμισε τα πνευμόνια μου και τα αρώματα τις θάλασσας την ψυχή μου.\nΣε 48 ώρες φτάνουμε στο επόμενο λιμάνι. Το κατάστρωμα μύριζε πετρέλαιο και σκουριά. Πόσο καιρός είχε περάσει από τότε που πάτησα το πόδι μου στη γη; Πότε σταματήσαμε να μιλάμε μεταξύ μας στο καράβι; Ο ίδιος κύκλος συνέχεια. Φεύγουμε από ένα λιμάνι γεμάτοι ενέργεια, μετά από λίγο κουραζόμαστε, δεν αντέχουμε ο ένας τον άλλον. Πριν το καταλάβουμε γινόμαστε ένα με την ρουτίνα της δουλειάς και μετά από λίγο σταματάμε να μιλάμε μεταξύ μας. Μέχρι το επόμενο λιμάνι.\nΥπάρχει μεγάλη κινητικότητα. Γεμίζουν οι μπαταρίες μας και γινόμαστε δραστήριοι, όσο και αν αγαπάς την Θάλασσα πάντα χαίρεσαι όταν πλησιάζεις την στεριά. Σήμερα θα ξαναρχίσουμε να μιλάμε μεταξύ μας. Θα αρχίσουν πάλι τα αστεία και τα πειράγματα. Όλοι περιμένουν να δουν με ποιο μαγικό τρόπο θα καταφέρει ο Χ. να τα βγάλει πέρα στη στεριά παρόλο που δεν μιλάει καμία γλώσσα. Όσο θα είμαστε στο λιμάνι θα διασκορπιστούμε κανένας δεν θέλει να βλέπει τον άλλον στις λίγες στιγμές ελευθερίας μας. Είμαστε τόσο διαφορετικοί μεταξύ μας. Ωστόσο βρίσκουμε πάντα τρόπους να επιβιώνουμε μέσα σε αυτό το σιδερένιο κήτος.\nΞημέρωσε, επιτέλους χαλάρωσα. Άρχισε η νύστα να με τυλίγει.Ξεκίνησα για να μπω μέσα στο πλοίο όταν μια σκιά στα αριστερά μου κίνησε την περιέργεια.. Μία όρκα; Σπάνια βλέπεις αυτό το περήφανο θηλαστικό. Ταξιδεύει γρήγορα στο νερό παρόλο το βάρος του."Άραγε το είδε κανείς άλλος;" σκέφθηκα. "Τι ήταν αυτό;!"\nΞύπνησα στο κρεβάτι μου; Κοίταξα το ρολόι 7 το απόγευμα...Πως βρέθηκα εδώ; Τι μέρα είναι; Που πήγε το καράβι; Γιατί νιώθω σαν να λείπει κάτι; Σύντομα θα φύγω πάλι στη δουλειά, σύντομα θα ξανακούσω τις σειρήνες.... Θα σταματήσει ποτέ να με καλεί η Θάλασσα;\nLabels: αναμνήσεις, Καμμένα Όνειρα


Απολογισμός του κυβερνητικού έργου στα Χανιά - iNotos.gr\nΑπολογισμό του κυβερνητικού έργου στο νομό Χανίων τα τέσσερα χρόνια της διακυβέρνησης ΣΥΡΙΖΑ, πραγματοποίησαν κατά την διάρκεια συνέντευξης τύπου οι δυο Χανιώτες υπουργοί της κυβέρνησης κ.κ Γιώργος Σταθάκης και Παύλος Πολάκης, οι δύο βουλευτές του κόμματος κα Βάλια Βαγιωνάκη και Αντώνης Μπαλωμενάκης και η κα Κατερίνα Μανιμανάκη και ο Μανώλης Χαιρετάκης, όλοι υποψήφιοι στις εκλογές της 7ης Ιουλίου.\nΌπως μεταξύ άλλων επισημάνθηκε, κατά την διάρκεια της συνέντευξης τύπου, από τον κ. Αντώνη Παπαδεράκη, πρώην Γενικό Γραμματέα Εμπορίου, το έργο της κυβέρνησης ανάγκασε ευρύ φάσμα τομέων και αναγκών του νομού και αντιμετωπίστηκαν χρονίζοντα προβλήματα θεσμικού και νομικού χαρακτήρα.\nAναλυτικά τα έργα του ΣΥΡΙΖΑ στα Χανιά και τα ποσά που εγκρίθηκαν:\nΑναλυτικά, ο Υπουργός Περιβάλλοντος και Ενέργειας κ. Γιώργος Σταθάκης αναφέρθηκε σε τρεις ενότητες έργων με πρώτη ενότητα την ενέργεια.\nΟ κ.Σταθάκης χαρακτήρισε το μεγαλύτερο σε εξέλιξη έργο που κατασκευάζεται τώρα είναι η διασύνδεση Πελοποννήσου – Κρήτης, προϋπολογισμού 300 εκατομμυρίων ευρώ.\nΤο έργο ξεκίνησε να κατασκευάζεται το Φεβρουάριο και έχει ορίζοντα παράδοσης τους 18 μήνες.\nΕπίσης ο κ. Σταθάκης αναφέρθηκε στην υπογραφή για την έρευνα και αξιοποίηση των υδρογονανθράκων νότια της Κρήτης. Χαρακτήρισε την συμφωνία τεράστιας οικονομικής και γεωπολιτικής σημασίας για την ευρύτερη περιοχή.\nΟ Χανιώτης υπουργός είπε επίσης ότι η δεύτερη ενότητα των έργων έχει σχέση με το περιβάλλον, της προστασίας και της ανάδειξης του για τα Χανιά.\nΕίπε πως το συγκριτικό πλεονέκτημα του νομού είναι το περιβάλλον , σημειώνοντας χαρακτηριστικά ότι είναι η Κνωσός του νομού.\nΤόνισε πως το πιο σημαντικό έργο προς αυτή την κατεύθυνση είναι ο φορέας Διαχείρισης του Εθνικού Δρυμού της Σαμαριάς που έχει αρμοδιότητα για 24 περιοχές natura.\nΕπίσης έγινε αναφορά και στους βιολογικούς καθαρισμούς της Παλαιόχωρας και της Σούγιας έργα που ειπώθηκε ότι είναι τεράστιας σημασίας.\nΟ κ. Σταθάκης τέλος έκανε λόγο και στην επίλυση του προβλήματος του Συλλόγου των Πολυτέκνων των Χανίων με την αδειοδότηση του οικιστικού τους φορέα καθώς και στην στήριξη που δίνεται στην τοπική επιχειρηματικότητα, με ένταξη επιχειρήσεων στον αναπτυξιακό νόμο.\nΑπό την πλευρά του ο Αναπληρωτής Υπουργός Υγείας κ. Παύλος Πολάκης είπε πως μέχρι να του δοθεί η εντολή από τον Πρωθυπουργό να αναλάβει την επίβλεψη των διαδικασιών για την προώθηση των υπό εκτέλεση έργων στο νησί, υπήρχε μια πολύ μεγάλη καθυστέρηση στη υλοποίηση τους.\nΟ κ.Πολάκης ανέφερε πως σήμερα τα έργα τα οποία δουλεύονται εκτός της χρηματοδότησης για τις ζημιές από την κακοκαιρία είναι περισσότερα από 70 εκατομμύρια για τα Χανιά, ενώ πριν δεν ξεπερνούσαν τα 10 εκατομμύρια.\nΟ αναπληρωτής Υπουργός Υγείας είπε επίσης ότι σε ότι αφορά την θεομηνία ο κρατικός μηχανισμός ανταποκρίθηκε με τέτοιο τρόπο όπως δεν έχει συμβεί ξανά στο παρελθόν.\nΑναφέρθηκε μάλιστα στις χρηματοδοτήσεις που δόθηκαν τόσο στην Αντιπεριφέρεια Χανίων, όσο και στους δήμους για την αντιμετώπιση των καταστροφών και την δημιουργία νέων σωστών υποδομών.\nΣε ότι αφορά στην υγεία ο κ. Πολάκης είπε πως ότι έγινε στην χώρα, έγινε και στην Κρήτη.\nΤόνισε πως η εικόνα του 2018 δεν έχει καμία σχέση με την εικόνα της υποστελέχωσης και των ελλείψεων των προηγούμενων χρόνων.\nΣχετικά με το νοσοκομείο Χανίων είπε πως το 2014 είχε ληξιπρόθεσμα χρέη 13,5 εκατομμύρια ευρώ και τώρα χρωστάει λιγότερα από δύο.\nΓια τη ΝΔ και την πολιτική της στο χώρο της υγείας ο Αναπληρωτής Υπουργός Υγείας είπε ότι θέλει να νοικιάσει τμήματα υψηλής τεχνολογίας των νοσοκομείων σε ιδιώτες με εξασφαλισμένη πελατεία και έσοδα.\nΤέλος είπε ότι από όλα τα νοσοκομεία του νησιού έφυγαν τα εργολαβικά συνεργεία.\nΤο λόγο μετά τον κ. Πολάκη πήρε η κα Βάλια Βαγιωνάκη που όπως είπε από τα έργα που ξεχωρίζει στα Χανιά είναι η επέκταση της δημιουργίας του Φορέα Διαχείρισης που καλύπτει όλες της περιοχές natura.\nΤόνισε πως τα χρήματα που δόθηκαν για την αντιμετώπιση των φυσικών καταστροφών δίνουν την δυνατότητα για μια σοβαρή αποκατάσταση του οδικού δικτύου, αλλά και την εκτέλεση νέων αναγκαίων αντιπλημμυρικών έργων.\nΓια το ΒΟΑΚ είπε πως έχει περάσει στη δεύτερη φάση.\nΑναφέρθηκε στους ελευθέρους χώρους και το Στρατόπεδο Μαρκοπούλου που πλέον είναι μια πραγματικότητα.\nΣημείωσε πως προτεραιότητα για την επόμενη τετραετία πρέπει να είναι η παραγωγική ανασυγκρότηση με σεβασμό στο περιβάλλον.\nΟ κ. Αντώνης Μπαλωμενάκης είπε από την δική του πλευρά οτι «τιμήθηκα από τους συναδέλφους μου που με εξέλεξαν Πρόεδρο και στις δύο εξεταστικές επιτροπές που συγκρότησε η Ολομέλεια της Βουλής, αρχικά για τη διερεύνηση της νομιμότητας της δανειοδότησης των κομμάτων και των Μέσων Μαζικής Επικοινωνίας, (Μ.Μ.Ε.), διαδεχόμενος το Σωκράτη Φάμελλο, μετά την υπουργοποίησή του και στη συνέχεια της Εξεταστικής Επιτροπής για τη διερεύνηση σκανδάλων στο χώρο της Υγείας.\nΠολλές πλευρές του δημόσιου βίου στους ιδιαιτέρως ευαίσθητους τομείς , της διαφάνειας στη λειτουργία των κομμάτων , των μέσων ενημέρωσης και της Υγείας, ήλθαν στο φώς και έγιναν κτήμα του ελληνικού λαού για πρώτη φορά. Τα αποτελέσματα της πολύμοχθης προσπάθειας που καταβλήθηκε από όλους μας αποτυπώθηκαν στα αντίστοιχα πορίσματα και παραδόθηκαν στη Δικαιοσύνη για τα περαιτέρω.»\nΗ υποψήφια βουλευτής κα Κατερίνα Μανιμανάκη αναφέρθηκε από την δική της πλευρά στα όσα έχουν γίνει τα τελευταία τέσσερα χρόνια στο νοσοκομέιο των Χανίων.\nΕίπε ότι στο νοσοκομείο έχουν αναπτυχθεί επτά νέα τμήματα, ενώ σε ότι αφόρα στο ιατρικό προσωπικό σημείωσε πως το 2015 έφθανε τους 140 γιατρούς. Το 2019 οι γιατροί στο νοσοκομείο Χανίων είναι 170.\nΤο νοσηλευτικό προσωπικό από 478 νοσηλευτές έφθασε τους 510, ενώ το διοικητικό από 304 άτομα έφθασε τους 453.\nΤέλος ο υποψήφιος βουλευτής κ. Μανώλης Χαιρετάκης αναφέρθηκε στην στήριξη των επιχειρήσεων από την κυβέρνηση ΣΥΡΙΖΑ και σε τοπικό επίπεδο.\nΣτη δικαιοσύνη καταγγελία για χρηματισμό υπαλλήλου πολεοδομίας στο...\nΧ.Μαμουλάκης: Κανείς μας δεν ξεχνάει την Γενοκτονία των...\nΕμβολιάστηκαν για την γρίπη οι εργαζόμενοι στην Περιφέρεια...\n1,2 εκ. ευρώ για πρωτοποριακά εργαστήρια και τηλεκπαίδευση...


Το Sweet Girl με τον Jason Momoa προσπαθεί ανεπιτυχώς να είναι τρεις ταινίες μαζί | Review - Unboxholics.com\nΤο Sweet Girl με τον Jason Momoa προσπαθεί ανεπιτυχώς να είναι τρεις ταινίες μαζί | Review\nΟ Jason Momoa τα βάζει με έναν φαρμακευτικό κολοσσό για χάρη του Netflix\nΒρισκόμαστε στο Πίτσμπουργκ, των Ηνωμένων Πολιτειών Αμερικής, και μια γυναίκα με το όνομα Amanda Cooper που υποφέρει από μια σπάνια μορφή καρκίνου, νοσηλεύεται στο νοσοκομείο της περιοχής, ο σύζυγος της, Ray Cooper, μαζί με την μονάκριβη έφηβη κόρη τους, Rachel Cooper, βρίσκονται πάντα στο πλευρό της. Ο ιατρός που έχει αναλάβει την θεραπεία της εκμυστηρεύεται στον ίδιο ότι η γυναίκα του έχει μπει στη λίστα ασθενών που θα δοκιμαστεί πάνω τους ένα καινούργιο φάρμακο ικανό να θεραπεύσει τον καρκίνο. Δυστυχώς, η φαρμακευτική εταιρία σταματάει να το πουλάει ούτως ώστε να βγάλει περισσότερο κέρδος, ανεβάζοντας στην συνέχεια την τιμή του.\nΤη σκηνοθεσία ανέλαβε ο Brian Andrew Mendoza σε σενάριο των Gregg Hurwitz και Philip Eisner. Το cast περιλαμβάνει τους: Jason Momoa, Isabela Merced, Manuel Garcia-Rulfo, Raza Jaffrey, Justin Bartha, Lex Scott Davis, Michael Raymond-James και Amy Brenneman.\nΈνα από τα ατού της ταινίας είναι σίγουρα το όνομα που πρωταγωνιστεί. Ο Jason Momoa, δεν κάνει κακή δουλειά στον ρόλο του απελπισμένου συζύγου που εξαιτίας πολιτικών παιχνιδιών της αμερικανικής κυβέρνησης και των μεγάλων φαρμακευτικών εταιριών, έχει χάσει την γυναίκα του. Το κείμενο που είχε στα χέρια, του έδωσε την δυνατότητα να μας δείξει μια πιο ανθρώπινη πλευρά στην ερμηνεία του, όσο παράξενο κι αν ακούγεται αυτό. Ουσιαστικά μιλάμε για μια ταινία εκδίκησης και παρακολουθούμε έναν άνθρωπο, που η οργή μέσα του ξεχειλίζει και αυτό που επιθυμεί όσο τίποτε άλλο είναι να πληρώσουν οι υπεύθυνοι για ό,τι του συνέβη.\nΟ τρόπος λοιπόν που προσέγγισαν οι σεναριογράφοι τον χαρακτήρα του, έδωσαν τα εργαλεία στον γνωστό ηθοποιό να παρουσιάσει έναν πειστικό ήρωα. Δεν τον βλέπουμε δηλαδή να τσακίζει μόνο κεφάλια δεξιά και αριστερά. Προσπάθησαν να του προσφέρουν και στιγμές ηρεμίας, εσωτερικού πόνου, απελπισίας αλλά και την γενικότερη εικόνα ενός ανθρώπου που πρέπει να σταθεί στα πόδια του για χάρη του παιδιού του. Όλα αυτά τα κατάφεραν σε έναν μικρό βαθμό. Την ίδια ιδέα είχαν και για την κόρη του, Rachel, που την υποδύεται η Isabela Merced. Ακολουθεί τον πατέρα της σε κάθε του βήμα, αναζητώντας κι η ίδια δικαιοσύνη για τον άδικο χαμό της μητέρας της.\nΠαρόλα αυτά, η ταινία υποφέρει από ένα βασικό πρόβλημα. Προσπαθεί να δανειστεί στοιχεία από 3 διαφορετικές ταινίες μαζί, μπερδεύοντας το τελικό αποτέλεσμα. Για παράδειγμα, επιχειρεί με έναν περίεργο τρόπο να μπλέξει κάπως το πολιτικό θρίλερ που θα έβλεπες σε μία ταινία τύπου The Insider (1999), με την δράση που θα έβλεπες σε μία ταινία σαν το Extraction (2020), εξερευνώντας παράλληλα την σχέση πατέρα-κόρη που θα έβλεπες σε μία ταινία όπως το Logan (2017). Ξέρω ότι η “συνταγή” αυτή σαν ιδέα σας φαίνεται καταπληκτική, το αποτέλεσμα όμως που παρουσιάζεται στην οθόνη, είναι κάτι παραπάνω από αδύναμο.\nΕπιπλέον, οι σκηνές δράσης και οι χορογραφίες αυτών, εκτός του ότι είναι κακά γυρισμένες, δεν είναι και καθόλου πειστικές. Είναι ατσούμπαλες, δίχως ένταση ή με υπερβολική ένταση, και με τους ηθοποιούς να κινούνται κάπως αμήχανα στον χώρο στις μάχες σώμα με σώμα. Στο σενάριο όμως, θα συναντήσουμε μία μεγαλύτερη αστοχία.\nΤο plot twist σε μία ταινία είναι θέμα ζωτικής σημασίας για την ιστορία και σε καμία περίπτωση δεν πρέπει να κάνει τον θεατή να αισθανθεί εξαπατημένος ή ακόμα χειρότερα, προσβεβλημένος. Δυστυχώς, στην συγκεκριμένη περίπτωση συμβαίνουν και τα δυο. Ο τρόπος που επέλέξαν να διαχειριστούν την τεχνική αυτή, ήταν ανεπιτυχής.\nΝομίζω πως λίγοι θα διαφωνήσουν με την άποψη ότι, δεν υπάρχει καλύτερη εποχή για μία ταινία να έχει ως βασικό villain έναν διεθνή φαρμακευτικό κολοσσό. Ωστόσο, το σκηνοθετικό ντεμπούτο του Brian Andrew Mendoza, δεν κατάφερε να παραδώσει ένα πειστικό αποτέλεσμα. Στα θετικά μπορείτε να κρατήσετε σίγουρα την χημεία που είχαν μεταξύ τους το δίδυμο Jason Momoa και Isabela Merced.\nTags: jason momoa ελληνικό netflix netflix sweet girl κριτική


Ο νέος γενικός πρόξενος της Toυρκίας στο δημαρχείο Πυλαίας-Χορτιάτη\nΤο νέο γενικό πρόξενο της Τουρκίας Τουγρούλ Μπίλτεκιν στη Θεσσαλονίκη δέχτηκε την Πέμπτη το πρωί στο γραφείο του στο δημαρχείο Πανοράματος ο δήμαρχος Πυλαίας-Χορτιάτη Ιγνάτιος Καϊτεζίδης.\nΜαζί με τους πολίτες ενάντια στις παράνομες κεραίες κινητής τηλεφωνίας\nΣυμπαραστάτης στον αγώνα των δημοτών ενάντια στις παράνομες κεραίες κινητής τηλεφωνίας γίνεται ο δήμος Πυλαίας-Χορτιάτη.\nΜε μεγάλη επιτυχία πραγματοποιήθηκε την Κυριακή ενημερωτική εκδήλωση για την προστασία από τον καρκίνο του προστάτη, την οποία διοργάνωσε το Κέντρο Κοινωνικής Προστασίας, Αλληλεγγύης και Παιδείας του δήμου Πυλαίας-Χορτιάτη.\n«Ταράζουμε τα νερά στα σχολεία και το Δήμο μας και ζωγραφίζουμε για το νερό, γιατί κάθε σταγόνα είναι πολύτιμη!» είναι ο τίτλος της καμπάνιας ενημέρωσης, που διοργανώνει κατά το σχολικό έτος 2011 – 2012 η Δημοτική Επιχείρηση Ύδρευσης Αποχέτευσης Πυλαίας – Χορτιάτη\nΑΤΜ στο Φίλυρο για την εξυπηρέτηση των κατοίκων\nΜε ενέργειες του δημάρχου Πυλαίας – Χορτιάτη και της διοίκησης της Τράπεζας Πειραιώς συμφωνήθηκε η εγκατάσταση ΑΤΜ στην περιοχή του Φιλύρου.\n“Τυπογραφείο» στο δημαρχείο για τα σχολικά βιβλία\nΑρωγός στην προσπάθεια των σχολείων της περιοχής για να διευκολυνθεί η μαθητική κοινότητα μέχρι να παραληφθούν τα φετινά σχολικά βιβλία γίνεται ο δήμος Πυλαίας-Χορτιάτη.\nΒρέθηκαν 1.745 εγγραφές, εμφανίζονται από 1.711 έως 1.725.Πρώτη Προηγούμενη 110111112113114115116117 Επόμενη Τελευταία


Συνέντευξη στην εφημερίδα "Καθημερινή", 11 Φεβρουαρίου 2007 – Θεόδωρος Πάγκαλος\nHome › Βήμα › Συνεντεύξεις › Συνέντευξη στην εφημερίδα "Καθημερινή", 11 Φεβρουαρίου 2007\nadminPosted on 11/02/2007 Posted in Συνεντεύξεις\nΔημοσιογράφος, Κων/νος Ζούλας\nΗ Αστυνομία να περιπολεί στα ΑΕΙ\nΟ Θόδωρος Πάγκαλος επισημαίνει ότι το πανεπιστημιακό άσυλο αφορά τις ιδέες και όχι τις παρανομίες\nΑιφνιδιάζει και πάλι ο κ. Θόδωρος Πάγκαλος προτείνοντας να επιτραπεί παγίως η είσοδος της αστυνομίας εντός των πανεπιστημίων. «Οι εξωτερικοί τους χώροι έχουν μετατραπεί σε παζάρια πλανόδιων πωλητών οι οποίοι παρανομούν ασυστόλως εκμεταλλευόμενοι το άσυλο», λέει και θεωρεί αδιανόητο να μην μπορεί η αστυνομία να επιβάλει την τάξη ανεξαρτήτως της βούλησης των πρυτανικών αρχών. Στη συνέντευξη που παραχωρεί στην «Κ» επιτίθεται εκ νέου στην ΠΟΣΔΕΠ η οποία όπως λέει «δεν εκφράζει την πλειοψηφία των πανεπιστημιακών», ενώ αδυνατεί να κατανοήσει τις συνεχιζόμενες αντιδράσεις για την αναθεώρηση του άρθρου 16, λέγοντας ότι «όσοι διαδηλώνουν στους δρόμους δεν έχουν καν ιδέα για τι συζητούμε». Σε πολιτικό επίπεδο τέλος παραδέχεται ότι το ΠΑΣΟΚ είναι δύσκολο, αλλά όχι ακατόρθωτο να ανατρέψει τις σε βάρος του εκλογικές προβλέψεις, υπογραμμίζει ότι στο ενδεχόμενο ήττας του κ. Παπανδρέου «όλοι μας θα κριθούμε» και δηλώνει σε κάθε περίπτωση «ενεργός και διαθέσιμος» στο κόμμα του.\nκ. Πάγκαλε, έχετε δηλώσει σε ανύποπτο χρόνο ότι αν ένα κόμμα αντιπολίτευσης δεν έχει την υπεροχή τον δημοσκοπήσεων στον τελευταίο χρόνο διακυβέρνησης, είναι πολύ δύσκολο να ανατρέψει τις προβλέψεις. Εξακολουθείτε να το πιστεύετε;\nΕίναι πράγματι δύσκολο. Δεν τροποποιώ αυτή μου την εκτίμηση. Γι’ αυτό και θα κάνουμε κάθε προσπάθεια για να διαψεύσουμε τις προβλέψεις.\nΑλήθεια, πότε πιστεύετε ότι θα γίνουν οι εκλογές;\nΔεν ξέρω αν θα γίνουν τον Μάρτιο, τον Μάιο, τον Οκτώβριο ή στο τέλος της τετραετίας. Θα σας πω, όμως κάτι και θυμηθείτε το. Εγώ θα «φοβηθώ» πρόωρες εκλογές, αν δω τη διαφορά μεταξύ της Ν.Δ. και του ΠΑΣΟΚ να υπερβαίνει το 3% ή το 4% υπέρ της σημερινής κυβέρνησης. Σε μια τέτοια περίπτωση, εκτιμώ ότι ο κ. Καραμανλής θα επωφεληθεί της ευκαιρίας ακόμη και πριν από το συνέδριο του Ιουλίου.\nΗ κυβέρνηση απέδωσε την πρωτοβουλία του κ. Παπανδρέου στην προσπάθεια του προέδρου σας να κατευνάσει τις διαφωνίες στο ΠΑΣΟΚ για το άρθρο 16 και όχι σε κάποιο σημαντικό πολιτικό γεγονός. Τι απαντάτε;\nΕίναι εντελώς αστήρικτο αυτό το επιχείρημα. Η θέση των τριών βουλετών του ΠΑΣΟΚ που διεφώνησαν ήταν πανελληνίως γνωστή από μήνες και την είχαν αναπτύξει σε όλους τους κομματικούς χώρους, χωρίς να ανοίξει μύτη. Δεν μπορώ να καταλάβω λοιπόν ποιο θα ήταν το πρόβλημα, αν οι κ. Βενιζέλος, Λοβέρδος και Κοσμίδης –αλλά και όποιοι ακόμη– δεν υιοθετούσαν την πρόταση του ΠΑΣΟΚ και στην ολομέλεια. Εμείς στο ΠΑΣΟΚ σεβόμαστε τη συνταγματική προστασία του βουλευτή να εκφράζει την προσωπική του άποψη. Η Ν.Δ. είναι αυτή που απέδειξε ότι δεν το αντέχει με το «μπαλαμούτι» του κ. Τραγάκη στη συζήτηση για το άρθρο 24.\nΚατά την άποψή σας, δηλαδή, η συγκεκριμένη εμμονή των διαφωνούντων βουλευτών του ΠΑΣΟΚ προέκυψε μόνον για ιδεολογικούς λόγους; Αποκλείετε το ενδεχόμενο να υπέκρυπταν και μια προσωπική στρατηγική;\nΟλοι μας έχουμε και μια προσωπική στρατηγική. Και όποιος το αρνείται, είναι Φαρισαίος του αισχίστου είδους. Απο εκεί και πέρα, όμως, ο καθένας πρέπει να προσέχει να μη γίνει και ψώνιο. Να ξέρει δηλαδή ποιες είναι οι δυνατότητές του. Ωστόσο, κατά σύμπτωση, εδώ, οι κ. Βενιζέλος, Λοβέρδος και Κοσμίδης εκ του αντικειμένου τους συνδέονται με το θέμα της Παιδείας. Εχουν, δηλαδή, πασιφανή αιτιολογία να ασχολούνται με το ζήτημα και μέχρις ενός σημείου δικαιολογείται να έχουν και διαφορετική άποψη.\nΑδιάλλακτη η Ν.Δ.\nΗ απόφασή σας να απέχετε από τη συζήτηση της αναθεώρησης του Συντάγματος σημαίνει ότι δεν θα ψηφίσετε κανένα άρθρο και στην επόμενη βουλή ανεξαρτήτως του εκλογικού αποτελέσματος;\nΗ ιστορία της συνταγματικής αναθεώρησης είναι πια χρεοκοπημένη λόγω της αδιαλλαξίας που επέδειξε η Ν.Δ. Επομένως, όποια κι αν είναι η πλειοψηφία στην επόμενη Βουλή θεωρώ εξαιρετικά απίθανο να συμφωνήσουμε. Στην επόμενη Βουλή πρέπει να ξεκινήσουμε την αναθεώρηση από την αρχή.\nΑκόμη και για την περίπτωση του άρθρου 16 στην οποία διαφαινόταν η συναίνεση των δύο μεγάλων κομμάτων;\nΌπως είναι σήμερα τα πράγματα δεν βλέπω περιθώριο συμφωνίας.\nΠαρά το γεγονός ότι η αναθεώρηση του άρθρου 16 μοιάζει να ματαιώνεται, οι αντιδράσεις και οι πορείες συνεχίζονται. Πώς το σχολιάζετε;\nΛυπάμαι που το λέω, αλλά οι συνδικαλιστικές ηγεσίες ανέχονται μια σύγχυση την οποία εντέχνως έχουν δημιουργήσει μεταξύ της αναθεώρησης του άρθρου 16 και των προβλημάτων των πανεπιστημίων. Μιλάω κυρίως για τους εκπροσώπους της ΠΟΣΔΕΠ. Έχω τη βεβαιότητα πλέον ότι από τους τρείς – τέσσερις χιλιάδες διαδηλωτές που κάνουν πορείες κάθε εβδομάδα η μεγάλη πλειοψηφία δεν έχει ιδέα καν για τι θέμα μιλάμε. Άκουσα προχθές το σύνθημα «το άρθρο 16 δεν θα περάσει». Μα, το άρθρο 16 είναι αυτό ακριβώς που κατοχυρώνει το δημόσιο χαρακτήρα του πανεπιστημίου και τη δωρεάν πανεπιστημιακή εκπαίδευση.\nΜειοψηφία η ΠΟΣΔΕΠ\nΔεν ξέρει για ποιο λόγο διαδηλώνει η ΠΟΣΔΕΠ που είναι το συνδικαλιστικό όργανο των πανεπιστημιακών;\nΔεν θεωρώ ότι η ΠΟΣΔΕΠ είναι αντιπροσωπευτική των πανεπιστημιακών. Εκφράζει μια πολύ μικρή μειοψηφία τους.\nΤι υπονοείτε δηλαδή; Οτι εκλέγονται με υφαρπαγή ψήφων;\nΜα είναι προφανές. Διότι δεν στηρίζονται ούτε στην πραγματική πλειοψηφία των πανεπιστημιακών ούτε και των φοιτητών, καθώς τις φοιτητικές εκλογές τις κέρδισε η ΔΑΠ, η οποία υποστηρίζει –με κάποιες επιφυλάξεις έστω– μια μεταρρύθμιση στα πανεπιστήμια.\nΑν η υπουργός Παιδείας εισηγηθεί την τροποποίηση της σημερινής λειτουργίας του πανεπιστημιακού ασύλου, θα υπερψηφίσετε την πρότασή της;\nΠροσωπικά θα υπερψηφίσω κατά συνείδηση τις διατάξεις του συγκεκριμένου νομοσχεδίου με τις οποίες θα κρίνω ότι συμφωνώ. Θέλω όμως να τονίσω και το εξής, με δεδομένο ότι ανήκω στις μερικές εκατοντάδες φοιτητών, που κάποτε καταφέραμε και επιβάλαμε το πανεπιστημιακό άσυλο με κίνδυνο ακόμη και της σωματικής μας ακεραιότητας. Εχω πει λοιπόν –και πιστεύω ότι εκφράζω την τεράστια πλειοψηφία των πολιτών– ότι το άσυλο είναι και μόνον ένας χώρος όπου εκφράζονται ελεύθερα όλες ανεξαιρέτως οι απόψεις. Αυτό και μόνον είναι το άσυλο και δεν έχει καμία σχέση με τις παράνομες πράξεις που βλέπουμε κάθε τόσο μέσα στα πανεπιστήμια.\nΑν σας ζητούσα να επιμερίσετε την ευθύνη για όσα ευτράπελα παρακολουθούμε μέσα στα ΑΕΙ θα λέγατε ότι φταίει περισσότερο η εκάστοτε κυβέρνηση, οι πανεπιστημιακές αρχές ή η αστυνομία.\nΕγώ θα έλεγα ότι το πανεπιστημιακό άσυλο δεν σημαίνει καν ότι δεν μπαίνει η αστυνομία στα πανεπιστήμια. Εγώ δεν βλέπω γιατί πρέπει να είναι απούσα η αστυνομία τάξης από τα πανεπιστήμια.\nΕννοείτε και χωρίς την άδεια των πρυτανικών αρχών;\nΒεβαίως! Χωρίς καμία άδεια. Αν πάτε στο πανεπιστήμιο της Θεσσαλονίκης θα δείτε ότι θυμίζει πλέον ένα τεράστιο παζάρι. Διάφοροι πλανόδιοι οι οποίοι προφανώς φοβούνται να πάνε στα χωριά και στις πλατείες, πωλούν ό,τι μπορεί να φανταστεί κανείς με εντελώς παράνομο τρόπο. Χωρίς άδεια, χωρίς να κόβουν αποδείξεις, χωρίς να πληρώνουν φόρους. Είναι δυνατόν να συγκαλύπτεται όλο αυτό το πανηγύρι με το πανεπιστημιακό άσυλο και να μην μπορεί η αστυνομία να μπει μέσα και να επιβάλει την τάξη;\nΕμείς, όταν πολεμήσαμε την ΕΡΕ και την κυβέρνηση του Κωνσταντίνου Καραμανλή, το κάναμε διότι μέσα στα πανεπιστήμια υπήρχε αστυνομία με πολιτικά. Εννοώ αυτούς τους τύπους που παρακολουθούσαν τι λέγαμε και τι κάναμε για να «εμπλουτίσουν» τους φακέλους μας. Υπήρχε μια σαφής πίεση για τη διαμόρφωση της πολιτικής και επιστημονικής γνώμης του ατόμου. Αυτό ήταν το σύστημα που ανατρέψαμε. Το να περιπολούν, λοιπόν, σήμερα οι αστυνομικοί μέσα στα πανεπιστήμια, όπως περιπολούν στους δρόμους, και να συλλαμβάνουν αυτούς που πουλάνε αφρικανικά αγαλματάκια δεν καταλαβαίνω γιατί κάποιοι πιστεύουν ότι παρεμποδίζει την ομαλή διεξαγωγή της διαπάλης των ιδεών. Εκτός αν δεχθούμε ότι διαπάλη των ιδεών στη σημερινή Ελλάδα, σημαίνει βρώμα, ακαταστασία και καταστροφή δημοσίων κτιρίων. Διότι αυτή είναι η κατάσταση μέσα στα πανεπιστήμια.\nΣτην ήττα κρινόμαστε όλοι\nΞέρω ότι θα αποφύγετε να απαντήσετε στο υποθετικό ερώτημα αλλά θα το κάνω: Θα τεθεί θέμα ηγεσίας αν το ΠΑΣΟΚ χάσει τις εκλογές;\nΕγώ θα σας απαντήσω. Θεωρώ ότι ένα κόμμα είτε κερδίζει είτε χάνει τις εκλογές πρέπει αμέσως να κάνει μια επανεκτίμηση των θέσεών του, των δυνατοτήτων του και των ευθυνών του για το μέλλον. Ειδικώς στην ήττα εκτιμάς τους πάντες και τα πάντα. Τα θετικά και τα αρνητικά. Κάνεις το ισοζύγιο, ελέγχεις ποιες άλλες δυνατότητες έχεις, και ο καθένας βγάζει τα συμπεράσματά του. Εν ολίγοις και στην ήττα και στη νίκη κρινόμαστε όλοι, όχι μόνον ο κ. Παπανδρέου.\nΟι δικές σας πολιτικές βλέψεις ποιες είναι; Θεωρείτε ότι έχετε ολοκληρώσει τον κύκλο σας;\nΟι περισσότεροι στόχοι που έθεσα στην αρχή της πολιτικής μου ζωής έχουν επιτευχθεί. Αν εννοείτε τη νομή και κατοχή αξιωμάτων πάλι δεν έχω παράπονο. Είμαι 25 χρόνια βουλευτής, πάνω από δέκα υπουργός. Από εκεί και πέρα θα προσπαθήσω προφανώς να επανεκλεγώ στην αγαπημένη μου περιφέρεια και θα είμαι στη διάθεση του κόμματος. Ενεργός και διαθέσιμος.\nΗ επιστροφή Λαλιώτη – Παπαντωνίου\nΠολλοί μιλούν για την ανάγκη πολιτικών ανοιγμάτων του ΠΑΣΟΚ. Κρίνετε ότι στο πλαίσιο αυτό πρέπει να απευθυνθούν προσκλήσεις στους κ. Λαλιώτη και Παπαντωνίου;\nΟ Κώστας Λαλιώτης είναι από τα ιδρυτικά στελέχη του κόμματος, έχει αποχωρήσει οικειοθελώς από την πολιτική και εξυπακούεται ότι δεν χρειάζεται πρόσκληση αν ή όταν θελήσει να επιστρέψει. Ο κ. Παπαντωνίου απεπέμφθη για κάποιες δηλώσεις του που κρίθηκαν από τον κ. Παπανδρέου ζημιογόνες. Ο ίδιος παραμένει στο χώρο του ΠΑΣΟΚ. Οταν λοιπόν προβούμε στο άνοιγμα που εγώ κρίνω απαραίτητο πριν από τις εκλογές θα πρέπει να σκεφτούμε σοβαρά και την περίπτωση του κ. Παπαντωνίου, εφόσον βέβαια και εκείνος το επιθυμεί.\nΠώς κρίνετε τις ολοένα και συχνότερες επανεμφάνισεις του κ. Σημίτη και το γεγονός ότι προσφάτως καταλόγισε στα κόμματα ότι αποφεύγουν τις δύσκολες αποφάσεις χάριν του πολιτικού κόστους;\nΣυμφωνώ απολύτως με τον κ. Σημίτη. Είναι έτσι ακριβώς τα πράγματα, όπως τα λέει. Αν δυσκολεύομαι λίγο να προχωρήσω, είναι γιατί στη δεύτερη τετραετία Σημίτη είχα γράψει τουλάχιστον πέντε άρθρα με ακριβώς το ίδιο περιεχόμενο, ασκώντας όμως κριτική και για τον τρόπο που εκείνος διαχειριζόταν την πρωθυπουργία.\n‹ Συνέντευξη στο περιοδικό "Οινοδρόμιο", Φεβρουάριος 2007\nΣυνέντευξη στην εφημερίδα "Τα Νέα", 26/2/2007 ›


Κορονοϊός: Απίστευτο αλαλούμ μεταξύ υπουργείου Εξωτερικών - Πολιτικής Προστασίας | ΚΛΕΙΔΑΡΟΤΡΥΠΑ | antinews.gr\nΤην ώρα που ο γενικός γραμματέας Πολιτικής Προστασίας, Ν.Χαρδαλιάς, με τον γνωστό -"πειστικό", "αψύ", αλά Πολάκη στυλ- τρόπο του, λέει ορθά κοφτά στους Έλληνες της Βρετανίας να κάτσουν στ' αυγά τους, αφήνοντας, ούτε λίγο ούτε πολύ, να εννοηθεί ότι η Αθήνα δεν θα τους επαναπατρίσει, το υπουργείο Εξωτερικών σπεύδει να εγκαταστήσει στο Λονδίνο, για σειρά μηνών, "ειδικό απεσταλμένο" του για... τον κορονοϊό.\nΝα σημειωθεί ότι, σε πρόσφατη ανακοίνωση του υπουργείου, ο συγκεκριμένος διπλωμάτης εμφανιζόταν ως αυτός που θα υλοποιούσε την εκκένωση των Ελλήνων, οι οποίοι ήταν παγιδευμένοι επί ημέρες στα αεροδρόμια του Λονδίνου, προσπαθώντας να βρουν τρόπο για να επιστρέψουν στην Ελλάδα.\nΤώρα, το υπουργείο Εξωτερικών κάνει ένα βήμα πάρα πέρα. Ειδικότερα, με απόφαση που ελήφθη στις 27 Μαρτίου 2020, "λόγω υπηρεσιακής ανάγκης", όπως αναφέρεται, εγκρίνεται "η μετάβαση και παραμονή, με ειδική αποστολή υπαλλήλου του υπουργείου Εξωτερικών ως ειδικού απεσταλμένου του υπουργού Εξωτερικών για την κρίση εξαιτίας του Covid-19 τον Παναγιώτη Καλογερόπουλο, πρέσβη από την κεντρική υπηρεσία του υπουργείου Εξωτερικών, προς την πρεσβεία στο Λονδίνο, για χρονικό διάστημα τριών μηνών, εντός του τρίτου δεκαημέρου του μηνός Μαρτίου 2020" (!).\nΚοντολογίς, το υπουργείο δεν στέλνει απλά έναν "ειδικό απεσταλμένο" για την "εκκένωση" κάποιων πρόσκαιρα αποκλεισμένων -σε αεροδρόμια- Ελλήνων, αλλά για μακρά εγκατάσταση στη βρετανική πρωτεύουσα. Ίσως όσο κρατήσει η επιδημία. Κάτι που, εκτός των άλλων, προφανώς σημαίνει επιπλέον αποζημιώσεις από τον κορβανά του υπουργείου για εκτός έδρας υπηρεσία, κ.ο.κ.\nΚι' όλα αυτά την ώρα που το υπουργείο Εξωτερικών έχει πέσει έξω στον προϋπολογισμό του 2020, ήδη από τον Μάρτιο μήνα, όπως έχει αποκαλύψει το Antinews (βλέπε: Αποκάλυψη: «Λουκέτο» στο υπουργείο Εξωτερικών, λόγω έλλειψης χρημάτων).\nΤο ερώτημα, βέβαια, που εύλογα προκύπτει, είναι γιατί αποφασίζεται η τοποθέτηση στο Λονδίνο ενός διπλωμάτη που στέλνεται από την Αθήνα, και δεν αναλαμβάνουν τα στελέχη και τα μέλη της πολυπληθούς πρεσβείας μας στη βρετανική πρωτεύουσα αυτή την αποστολή. Να σημειωθεί πως, κατά πληροφορίες, το εκεί προσωπικό υπολογίζεται σε τουλάχιστον τριάντα άτομα.\nΗ τοποθέτηση του διπλωμάτη σε αυτό το "προσωρινό", νέο πόστο, ειδικά στο Λονδίνο, κατά πληροφορίες, έχει προκαλέσει έντονη φημολογία στους διαδρόμους του υπουργείου Εξωτερικών, μεταξύ των υπαλλήλων του. Πόσο μάλλον, όταν είναι γνωστό στους παροικούντες την Ιερουσαλήμ ότι είναι αρκετοί οι μνηστήρες που εποφθαλμιούν τη θέση του επικεφαλής στην ελληνική πρεσβεία στο Λονδίνο. Μια πρεσβεία που θεωρείται "θελκτικός" προορισμός για αρκετούς διπλωμάτες.\nΠρέσβης σήμερα είναι ο κ. Δημήτρης Τζιράς, ο οποίος, σύμφωνα με το βιογραφικό του, από το 2002 έως 2005 είχε αποσπασθεί στην Οργανωτική Επιτροπή Ολυμπιακών Αγώνων "Αθήνα 2004".\nΚατά τα λοιπά, ενδιαφέρον θα είχε η αντίδραση του κ.Χαρδαλιά σε αυτή την κίνηση του υπουργείου Εξωτερικών. Ως γνωστόν, ο γραμματέας Πολιτικής Προστασίας έχει δηλώσει πως η Αθήνα αποκλείει μαζικό επαναπατρισμό Ελλήνων από τη Βρετανία. Άραγε, τώρα, εάν του στείλουν ένα τσούρμο Έλληνες από το "νησί", θα' χει οργανώσει τουλάχιστον την υγειονομική εξέτασή τους στο "Ελευθέριος Βενιζέλος"; 'Η θα αναζητούνται, μετά, μεταγωγικά αεροσκάφη της Πολεμικής Αεροπορίας για να μαζεύουν κρούσματα από τις κάθε λογής Ικαρίες;\nΤι είναι αυτό το "Ελευθέριος Βενιζέλος" στο οποιο αναφερεσθε στο τελος του αρθρου? Από τα συμφραζομενα, μαντευω ότι μαλλον ενοειτε το Αεροδρομειο των Αθηνων (αλωστε η Αθηνα μας μονο ένα αεροδρομιο εχει.) Ποιος τελος παντων ονομασε το Αεροδρομιο Αθηνων στο ονομα ενός πολιτικου που εχει το 50% της ευθύνης για τον μεγαλιτερο διχασμο της σύγχρονης Ελλαδος (όπως ξερουμε για να γινει καυγάς χρειαζοντε δυο). Δεν ειχε η ενδοξη Αθηνα αδιαμφηστητιτες προσωπικότητες (π.χ. ο Περικλης, ο Σωκρατης) για να δωσουν το ονομα τους στο Αεροδρομι των Αθηνων. Η μηπως η Αθηνα από μομη της επασχε από δοξα για να μην ονομαστει το αεροδρομιο απλως ΑΕΡΟΔΡΟΜΙΟ ΑΘΗΝΩΝ. Η μηπως δεν ηταν ευκαιρια (μιας και ανοιξε την χρονια των τελευταίων Ολυμπιακών αγωνων στην Αθηνα) να ονομαστει το αεροδρομιο ΟΛΥΜΠΙΑΚΟ ΑΕΡΟΔΡΟΜΙΟ? Ποιος εχει τα κοτσια να τα βαλει με την αρισεροκρατουμενη Ελληνικη κοινωνια και να μιλιση ανοιχτα για τα στραβα της. Είναι πιο ευκολο και μιζερο να ασχολιομαστε με την εκτακτη τριμηνη υπηρεσια ενός πρεσβη στο city.\nΕλληναρας@ Agrofylakas02/04/2020 08:52:19\nΝα το ονομασουμε Παττακος το αεροδρομιο επειδη ηταν μεγαλος πατριωτης.Και της Θεσσαλονικης να το πουμε Μεταξας!\nchp@ Agrofylakas02/04/2020 12:00:08\nΕυθύνη , ξε-ευθύνη προσέθεσε εδάφη στην χώρα .\nΟι δε αντίπαλοι του συρρίκνωσαν το Ελληνισμό ,είτε μας αρέσει είτε όχι .(Μικρά και τιμία Ελλάς.)\nΠολιτικούς να βάζουν γκολάκι θέλουμε ,όχι αναμάσηση νεκρών ιδεολογιών και αντιλήψεων και αναμόχλευση παθών.\nΑυτό δεν σημαίνει ότι δεν επιδέχονται κριτική οι πράξεις του και μάλιστα σκληρή.\nΓιάννης@ chp02/04/2020 14:40:13\nΓιάννης@ Agrofylakas02/04/2020 12:55:28\nΨάξε λίγο τους χάρτες και δες που ήταν η Ελλάδα πριν αναλάβει ο Ελευθέριος Βενιζέλος και που την έφτασε.\nΔύο απόπειρες δολοφονίας είχε εναντίον του ο Ελευθέριος Βενιζέλος που ήταν οργανωμένες από την αντιπολίτευση.\nΚατά τα άλλα ο Ελευθέριος Βενιζέλος ευθύνεται για τον διχασμό.\nΗ αντιπολίτευση δεν είδε με καθόλου καλό μάτι την μεγαλειώδη συμφωνία των Σεβρών γιατί σε μια τέτοια περίπτωση η ισχυροποίηση του Βενιζέλου στα μάτια του λαού θα ήταν τέτοια που θα έχαναν την εξουσία για πολλά πολλά χρόνια.\nΣκέφτηκε αποκλειστικά με βάση το πολιτικό της συμφέρον καταδικάζοντας το όνειρο του Ελληνισμού.\nΓια τον διχασμό αποκλειστικά υπεύθυνη ήταν η αντιπολίτευση που ήθελε την εξουσία πάση θυσία και που οργάνωσε μαζί με την Εκκλησία (δυστυχώς) και ξεσήκωσε έναν ανώριμο λαό που ήθελε ψωμί ελιά και κότσο βασιλιά.\nΗ Ελλάδα είχε πολλές ευκαιρίες να αλλάξει επίπεδο αλλά δεν είχε πολιτικούς και όταν είχε πολιτικούς (Καποδίστρια) τον δολοφόνησε και τον Βενιζέλο δεν τον σεβάστηκε όσο θα έπρεπε.\nΑντί να καθίσουν κάτω όλες οι πολιτικές δυνάμεις της εποχής και να εκμεταλλευτούν την ευνοική συγκυρία και η Ελλάδα να κερδίσει όσο το δυνατόν περισσότερα εδάφη κοιτούσαν που θα πάρουν την εξουσία στα χέρια τους.\nAgrofylakas@ Γιάννης02/04/2020 15:38:35\nΤο πρόβλημα εγκειται στο γεγονός ότι η μιση Ελλαδα ελατρεβε τον Βενιζελο ενώ η αλη μιση τον μισουσε θανάσιμα. Ακομη και σημερα, αν κρινουμε από τα λιγα σχολια που εγιναν, υπαρχει πολιτικος φανατισμος γυρω από το ονομα του. I rest my case.\nΓιάννης@ Agrofylakas02/04/2020 17:50:45\nΟ Ελευθέριος Βενιζέλος διπλασίασε-τριπλασίασε τα εδάφη της Ελλάδας και αν δεν είχε απέναντί του μια ξενόδουλη,ανθελληνική και λαικίστικη αντιπολίτευση που σε συνεργασία με την Εκκλησία (δυστυχώς) ξεσήκωσαν έναν ανώριμο λαό και με το ψωμί ελιά και κότσο βασιλιά,σήμερα η Ελλάδα θα ήταν παντοδύναμη στην περιοχή (και όχι μόνο) ενώ και τα εδάφη της θα ήταν πολλαπλάσια από τα σημερινά.\nΟ Ελευθέριος Βενιζέλος πήγε σε πρόωρες εκλογές προς μεγάλη του έκπληξη τις έχασε και η αντιπολίτευση πήρε την εξουσία,με τα γνωστά αποτελέσματα.\nΤώρα τι λέει ο καθένας και πόσο φανατικά κομματικά το βλέπει η μη η ουσία δεν αλλάζει και όπως είπα και στην αρχή όλοι κρίνονται εκ του αποτελέσματος.\nΧάρη στις εξαιρετικές διπλωματικές ικανότητες του Ελευθέριου Βενιζέλου αλλά και την κατάλληλη συγκυρία την οποία εκμεταλλεύτηκε,έκανε τις κατάλληλες συμμαχίες και με τη συνθήκη των Σεβρών πήρε όλη την Ανατολική Θράκη και ουσιαστικά την Σμύρνη αφού η συνθήκη προέβλεπε πως η Σμύρνη θα παραμείνει σε Ελληνική διοίκηση και μετά από πέντε χρόνια θα γίνει δημοψήφισμα για να αποφασιστεί αν ενωθεί με την Ελλάδα.\nΗ πλειονότητα των κατοίκων στην Σμύρνη ήταν Έλληνες άρα και το αποτέλεσμα του δημοψηφίσματος γνωστό.\nΑς πούνε ότι θέλουν τώρα όσοι διαφωνούν ή μισούν τον Ελευθέριο Βενιζέλο.\nΟ Ελευθέριος Βενιζέλος μεγάλωσε την Ελλάδα και οι άλλοι την μίκρυναν και για να δικαιολογήσουν την ανικανότητα τους και την πλήρη καταστροφή έλεγαν η Ελλάς είναι φτωχή πλην τίμια.\nΜετά οι ίδιες πολιτικές φατρίες συνέχισαν τις "επιτυχίες" τους στα εθνικά θέματα με θύμα τον Ελληνισμό.\nAgrofylakas@ Γιάννης02/04/2020 19:16:01\nΓια να μην μακρυγορουμε προτιμω το Ελληνικη Δημοκρτια από το Βασιλειον της Ελλαδος. Δεν μου διαφευγει όμως το γεγονός ότι στην συγχρονη Ελλαδα εκτραφησαν τρεις πολιτικες δυναστιες (Βενιζεληδες/Μητσοτάκηδες, Καραμανληδες και Παπαντρεηδες) με οπλο της εναντιωση τους προς το εκάστοτε Βασιλεια.\nΕχω μελετησει τα πολιτικα και στρατιωτικα γεγονότα του περασμενου αιωνα και γνωρίζω τις αποψεις και ισχυρισμούς και των Βενιζελικων και των Βασιλικων. Θα μπορουσα να σου αντιπαραθέσω την άλλη αποψη σε κάθε επιχειρημα που παρουσιασες υπερ της "αγιοσύνης"του Βενιζελου αλλα δεν είναι αυτό θεμα. Για να αντιληφθεις το μέγεθος του λαθους του να οναμστει το Αεροδρομιο Αθηνων "Ελευθέριος Βενιζέλος" (κατι που γεμιζει υπερηφανεια τον μισο Ελληνισμο, δηλ τους Βενιζελικους) φαντασου τι θα γινοταν αν ονομαζαν το αεροδρομιο Αθηνων "Βασιλικο Αεροδρομιο". Μπορει σημερα να μην είναι ακριβως ο μισος Ελληνισμος υπερ της Βασιλειας αλλα αυτό οφειλεται κυριως στο γεγονός ότι τους νομους τους γραφουν οι νικητες. Γιατι λοιπον να εχουμε αυτην την συζητηση όταν θα μπορούσαμε να κοιταμε μπροστα (όπως παραδόξως καποιος εδώ συμβουλεψε εμενα ) δινοντας στο αεροδρομιο ένα ονομα που ενωνει ολον το Ελληνισμο και όχι ένα που διαιωνιζει προσφατα πολιτικα παθη και προκαλει διαιρεση.\nψυχραιμια@ Agrofylakas02/04/2020 20:31:47\nΗ αντιβενιζελική παράταξη στη μεταπολίτευση αποδέχθηκε τον Βενιζέλο και επομένως αυτός ο διχασμός έχει ατονήσει.\nΑυτό μπορεί να συνέβη επειδή ο Καραμανλής ήθελε να τελειώσει το θεσμό της βασιλείας και άρα η ΝΔ έπαυσε να είναι αντιβενιζελική - σήμερα μάλιστα έχει και αρχηγό φυσικό συγγενή του Βενιζέλου - αλλά πάντως συνέβη και άρα ο διχασμός κατέπαυσε.\n45 χρόνια χωρις αυτό το διχασμό είναι αρκετά για να σβήσει.\nΑσφαλώς υπάρχουν διάσπαρτοι αντιβενιζελικοί ακόμη στο χώρο της δεξιάς αλλά από τη στιγμή που η ΝΔ δεν είναι πια αντιβενιζελικό κόμμα, ο διχασμός αυτός δεν υφίσταται.Εξ άλλου σκεπάσθηκε από τον πολύ πιο αιματηρό εμφυλιοπολεμικό διχασμό.\nAgrofylakas@ ψυχραιμια03/04/2020 08:31:57\nΔεν διαφωνω με τις επισυμανσεις σου. Νομιζω όλα αυτά που ειπες τα συνεπτυξα πιο πανω στην τελευταια απαντηση μου προς τον Γιαννης με το "τους νομους τους γραφουν οι νικητες"\nΤο θεμα όμως θελει λεπτο χειρισμο από τον Πρωθυπουργο που δεν χανει ευκαιρια να τονιζει/πενευεται για την συγκενικη του σχεση με τον Ελευθεριο Βανιζελο\nΤο νοσοκομείο Καστοριάς έχει βγάλει επίσημη ανακοίνωση και ζητάει δωρεές από τους πολίτες για την αγορά αναγκαίων αναλώσιμων υλικών.\nΔεν μπορεί να τρελάθηκαν όλοι ξαφνικά γιατροί νοσηλευτικό προσωπικό και νοσοκομεία σε ολόκληρη την Ελλάδα και να εκλιπαρούν για βοήθεια μέσω δωρεών\nΤην ίδια στιγμή μαθαίνουμε για δεκάδες εκατομμύρια ευρώ που μοιράζει η κυβέρνηση σε ημέτερους και συμφέροντα.\nΣήμερα έγινε γνωστό ότι από την Αυστρία επαναναπατρίστηκαν 74 Ελληνες. Στην Αυστρία γιατί δεν έστειλαν καναν "ειδικό απεσταλμένο" (!) κι έστειλαν μόνο στη Βρετανια. Απορία ψάλτου. Πάλι καλά που αυτούς που γύρισαν από Αυστρία τους έβαλαν σε καραντίνα σε ξενοδοχείο της Αθηνας. Γιατί του; 120 που γύρισαν από Λονδίνο τους έστειλαν σπίτι τους


Διατί σκωράρουν την Ελληνικήν Γλώσσαν;;; - Patranews.com\nΔιατί σκωράρουν την Ελληνικήν Γλώσσαν;;;\nΟ καταιγισμός των ξένων λέξεων το διάστημα αυτό έχει προκαλέσει εκτός των άλλων, απόλυτη ταπείνωση και περιφρόνηση στον Έλληνα ο οποίος δεν καταλαβαίνει τις λέξεις που με αδικαιολόγητην έπαρση αναφέρουν όσοι «βγαίνουν» στις τηλεοράσεις και λαλούν αδιακόπως, αλλά και μεγίστην περιφρόνηση στην Ελληνικήν Γλώσσαν η οποία δεν τους «γεμίζει» και προτιμούν τις φτωχές γλώσσες άλλων χωρών! Προσπαθούν να κάμουν τους «διδασκάλους» ξένων γλωσσών στο σύνολον του Ελληνικού Λαού, μη γνωρίζοντας ότι μέγα μέρος έχει περιορισμένην μόρφωση και ως εκ τούτου δεν αντιλαμβάνεται τίποτε, αλλά και πλείστοι δεν θέλουν ποτέ να ακούνε ξένες λέξεις. Ακούσαμεν χθες από Τηλεοράσεως την ερώτηση σε διαγωνιζόμενον «τι σημαίνει χωλός» και εδήλωσε άγνοιαν!!!! Αυτό τον αδαή περί την Ελληνικήν Γλώσσαν θέλομεν να τον διδάξομεν να χρησιμοποιεί ξένες λέξεις στην καθημερινήν του ζωήν!!! «Διδάσκαλοι» οι αρνητές της Γλώσσης μας. Εν προκειμένω έχει ισχύν το «ει χωλώ παροικήσεις υποσκάζειν μαθήσει». Κάποιοι επί μονίμου βάσεως «σκωράρουν» την Γλώσσαν μας!!\nΓια την αθλίαν αυτήν συχνήν καθημερινήν τακτικήν, επανήλθεν, ευ πράξας, ο Καθηγητής Γλωσσολογίας Γεώργιος Μπαμπινιώτης και κατέκρινε την μη ερμηνείαν ξένων λέξεων. Προ ολίγων ημερών είχε θίξει την χρήση άλλων ξένων λέξεων, όλων αυτών γύρω από την πανδημίαν, καυτηριάζοντας με ευγενή τρόπον την περιφρόνηση της Γλώσσης μας! Στην τελευταίαν του παρατήρηση αναφέρει.\nΔεν χρειάζεται τίποτε περισσότερον από τις λιτές και εμπνευσμένες αυτές παρατηρήσεις, για τους, «τεϊκεγουεϊτζίδες» και «κλικεγουεϊτζίδες» ελληνοφώνους ομιλητές!!!\nΤο θλιβερόν είναι ότι η χρήση των οπαδών αυτών των αδοκίμων λέξεων, δεν είναι μόνον οι δημοσιογράφοι, αλλά και Καθηγητές Πανεπιστημίων και επιστήμονες άλλων ειδικοτήτων και πάντες όσοι αναφέρονται σ’ αυτές τις λέξεις!\nΥπάρχει Υπουργείον Παιδείας να προστατεύσει την Γλώσσαν μας;;;\nΥπάρχουν ελλόγιμοι στα Ανώτατα Πνευματικά Ιδρύματα να αντιστούν στην περιφρόνηση της Γλώσσης μας;;;\nΥπάρχουν ευήκοα όντα να ακούσουν το συνεχές παράπονον Ελλήνων, ότι δεν καταλαβαίνουν τις ξένες λέξεις;;;\nΟ Καθηγητής της Γλωσσολογίας φωνάζει για το ολίσθημα. Αν δεν τον ακούμεν, αλλά παρακολουθούμεν και συνταυτιζόμεθα με τους Δημοσιογράφους ή κάθε άλλον περιφρονητήν της Γλώσσης μας, γιατί να υπάρχει το Τμήμα της Γλωσσολογίας στα Πανεπιστήμια;; Μήπως περιττεύει!!!!!!!!\nΓνωρίζουν ότι σε 280 Πανεπιστήμια ανά την Υφήλιον διδάσκεται η Ελληνική Γλώσσα μετά θρησκευτικής ευλαβείας, φυσικά πολυτονική;;\nPrevious Ο Σύλλογος «Άγιος Ανδρέας» Πατρών Διασποράς τίμησε την μνήμη του προστάτη του\nNext Μάρτιος: Ο πρώτος μήνας της Άνοιξης – Καλό μήνα


Ιουλίου 2010 ~ NEWS24plus\nΕκτός λειτουργίας το τμήμα Μοναστηράκι – Νέο Φάληρο\nΣτη φόρα τα στοιχεία 100 εκατ. χρηστών του Facebook.\nΤριάντα επτά νεκροί από κατάρρευση γέφυρας στην Κίνα.\nΞεκίνησε από το πρωί ο ανεφοδιασμός της αγοράς με καύσιμα. Στρατιωτικά, αλλά και ιδιωτικά βυτιοφόρα εφοδιάζονται από τα ξημερώματα από τα διυλιστήρια, συνοδευόμενα από περιπολικά της αστυνομίας και στρατιωτικά τζιπ, και μεταφέρουν καύσιμα σε κρίσιμους τομείς, όπως αεροδρόμια, πλοία και νοσοκομεία..Στην Αττική ικανοποιητικός αριθμός πρατηρίων διαθέτει καύσιμα, ενώ εκτιμάται ότι η κατάσταση έχει αρχίσει, σταδιακά, να ομαλοποιείται.Κατ’ εφαρμογή της χθεσινής απόφασης της Διυπουργικής Επιτροπής, προκειμένου να ελαχιστοποιηθούν οι συνέπειες από την απόφαση των μεταφορέων να συνεχίσουν την απεργία τους, τα ιδιωτικά βυτιοφόρα και τα οχήματα των εταιρειών πετρελαιοειδών εργάζονται επί 24ώρου βάσεως ώστε να καλύψουν όσο το δυνατόν ταχύτερα τις ανάγκες της αγοράς σε καύσιμα.\nΈνα χρόνο και κάτι ύστερα από τον θάνατο του Michael Jackson, θα κυκλοφορήσει νέος δίσκος με ακυκλοφόρητα κομμάτια του. Πρόκειται για τραγούδια που γράφτηκαν από την δεκαετία του 80’ ως και λίγο πριν τον θάνατο του. Στον αριθμό θα είναι δέκα και αναμένονται στα δισκοπωλεία κάπου μέσα στο Νοέμβριο. Ωστόσο ακόμα δεν υπάρχει τίτλος για τον δίσκο.\nΈρευνα σε 20.000 καταναλωτές έδειξε πως ο κάτοχος ενός iPad είναι ένας “εγωιστής εργασιομανής που δεν νοιάζεται για κανέναν”. Η έρευνα της MyType προσπάθησε να ανακαλύψει ποιος τύπος ανθρώπου θα αγόραζε μια συσκευή που κοστίζει πάνω από 500 ευρώ και ποια είναι τα κοινά χαρακτηριστικά αυτών των αγοραστών. Σύμφωνα λοιπόν με τα αποτελέσματα, οι ευκατάστατοι πολίτες, ανώτατης μόρφωσης έχουν έξι φορές περισσότερες πιθανότητες να αποκτήσουν ένα iPad. Και επιπλέον, ένας χρήστης του gadget της Apple είναι πιθανότερο να είναι εργασιομανής, να έχει ένα “εκνευριστικό” κόλλημα με τα χρηματιστηριακά και τις επιχειρηματικές εξελίξεις και να λατρεύει να επιδεικνύει τα πανάκριβα gadget του! Εκπρόσωπος της MyType δήλωσε: “Οι κάτοχοι αυτού του gadget βρέθηκε ότι λατρεύουν την εξουσία και την επιτυχία. Μάλιστα, τα επίπεδα αλτρουισμού τους βρίσκονται υπό του μηδενος...”.\nΑν και η θεωρία του Big Bang είναι αποδεκτή από την παγκόσμια επιστημονική κοινότητα, καθώς θεωρείται η καλύτερη εξήγηση για την δημιουργία του Σύμπαντος, υπάρχει μια μειονότητα αστροφυσικών, με “αρχηγό” τον Γουν Γι Σου, του Πανεπιστημίου Τσινγκ Χουά της Ταϊβάν, που την αμφισβητεί, δίνοντας τη δικιά της εξήγηση. Στη θεωρία αυτή, ο ρόλος του χωροχρόνου και της μάζας είναι διαφορετικός.\nΣεισμική δόνηση μεγέθους 5,6 βαθμών της κλίμακας Ρίχτερ σημειώθηκε στο βορειοανατολικό Ιράν με αποτέλεσμα τον τραυματισμό 200 περίπου ανθρώπων. Ο σεισμός σημειώθηκε στις 6:20 τοπική ώρα στην πόλη Τορμπάτ-ε-Χεϊνταριγέχ, 715 χιλιόμετρα ανατολικά της Τεχεράνης και το επίκεντρο του εντοπίστηκε επτά χιλιόμετρα από το κέντρο της πόλης.\nΗ ταλαιπωρία για το επιβατικό κοινό πρόκειται να επιταθεί, καθώς από σήμερα (31/7) και έως τις 9 Αυγούστου τίθεται εκτός λειτουργίας το τμήμα Μοναστηράκι – Νέο Φάληρο του ΗΣΑΠ, λόγω έργων ανακαίνισης της σιδηροδρομικής γραμμής.\nΠαντα υπαρχει ο "ηλιθιος" που χαλαει τη φωτογραφια...!!!\nΉταν μια κοκκινομάλλα, μια καστανομάλλα και μια ξανθιά και συζητούσαν για τα παιδιά τους.\nΗ κοκκινομάλλα λέει:\nΤο έβαλε σκοπό της ζωής του να δει το όνομά του στο βιβλίο των Ρεκόρ Γκίνες και τα κατάφερε.\nΣπάζοντας κατά τέσσερις ολόκληρες ώρες το προηγούμενο αντίστοιχο ρεκόρ, ο Ινδός επαγγελματίας τραγουδιστής Rajesh Burbure κατάφερε να τραγουδήσει επί 80 συνεχείς ώρες!\nΚατά τη διάρκεια των 80 ωρών ο Burbure είπε περίπου 1.000 τραγούδια, ενώ είχε δικαίωμα να κάνει ένα 15λεπτο διάλλειμα κάθε τέσσερις ώρες…\nΟ 40χρονος Huang Kaiquan από τη νοτιοδυτική Κίνα ελπίζει να αναγνωριστεί ως ο πιο κοντός εν ζωή άνθρωπος στον πλανήτη και να κερδίσει τη θέση του στο βιβλίο των Ρεκόρ Γκίνες.\nΜε ύψος μόλις 76 εκατοστά, ο Huang είναι μόλις 1,4 εκατοστά ψηλότερος από τον προηγούμενο κάτοχο του ρεκόρ του πιο κοντού ανθρώπου, He Pingping, ο οποίος πέθανε τον περασμένο Μάρτιο σε ηλικία 21 ετών.\nΟ Huang, ο οποίος είναι φανατικός καπνιστής, έχει το ύψος και το βάρος ενός αγοριού τριών ετών.\nΤα αρχεία του Τόκιο εμφάνιζαν τον Σόιγκεν Κάτο ως τον γηραιότερο «εν ζωή» άνθρωπο της πόλης και έτσι στελέχη της δημοτικής αρχής, πήγαν να τον επισκεφθούν στο σπίτι του, προκειμένου να του ευχηθούν για τα 111α γενέθλιά του. Ωστόσο, ανακάλυψαν ότι είχε πεθάνει εδώ και πάνω από 30 χρόνια!\nΧαμόγελα έφεραν στον ΑΝΤ1 οι νίκες του Ολυμπιακού και του Άρη στα προκριματικά του Europa League. Οι δύο ελληνικές ομάδες απέκτησαν προβάδισμα για την πρόκριση στα play off της διοργάνωσης, που σημαίνει ένα βήμα από τους ομίλους, με τον ΑΝΤ1 να έχει τα δικαιώματα μετάδοσης. Για το κανάλι του Αμαρουσίου θα ήταν το ιδανικό να περάσουν Ολυμπιακός, Άρης και ΑΕΚ.\nΤο νέο Kindle eBook reader κυκλοφορεί η Amazon, που είναι πιο ελαφρύ, πιο λεπτό και κυρίως πιο φθηνό. Η οθόνη του εξακολουθεί να είναι 6 ιντσών, όμως είναι κατά 21% μικρότερο και κατά 15% ελαφρύτερο από το προηγούμενο.Η τιμή του αναμένεται να διαμορφωθεί στα 145 ευρώ, ή 110 ευρώ χωρίς 3G. Εκτός των άλλων, “χωράει” περίπου 3.500 βιβλία, έχει 20% γρηγορότερη αλλαγή σελίδων από το προηγούμενο, ενώ η μπαταρία του έχει αυτονομία για ένα μήνα.Το νέο Kindle θα είναι διαθέσιμο για προπαραγγελία από τις 27 Αυγούστου σε 140 χώρες του κόσμου.\nΟ 1999RQ36 ενδέχεται να πέσει στη Γη στις 24 Σεπτεμβρίου 2182, σύμφωνα με τους υπολογισμούς των επιστημόνων.Μια ομάδα ειδικών από τη NASA πιστεύει ότι ο μεγέθους 600 μέτρων αστεροειδής έχει μια στις 1.000 πιθανότητες να συγκρουστεί με τον πλανήτη μας σε 172 χρόνια από τώρα.\nΈνα επιθετικό ελικόπτερο τύπου Απάτσι κατέπεσε το μεσημέρι της Παρασκευής (30/07) στην περιοχή των Μεγάρων, με αποτέλεσμα οι δύο χειριστές του να τραυματιστούν θανάσιμα..Το ελικόπτερο, που επιχειρούσε εκπαιδευτική πτήση, ήταν από τη νέα παρτίδα ελικοπτέρων που αγόρασε η χώρα.\nΣτο νοσοκομείο βρίσκονται υπάλληλοι της αμερικανικής πρεσβείας στο Παρίσι, όταν άνοιξαν έναν δέμα από άγνωστο αποστολέα.\nΣε επίδειξη παραβίασης μηχανημάτων αυτόματης ανάληψης χρημάτων (ΑΤΜ) προχώρησε ένας Αμερικανός χάκερ, ειδικευμένος σε θέματα κυβερνο-ασφάλειας. Αφού “έσπασε” τα υπολογιστικά συστήματα στο εσωτερικό τους, κατόρθωσε να κάνει το ΑΤΜ να του “καταθέσει” τα μετρητά του!\nΗ φωτιά πήρε γρήγορα διαστάσεις, λόγω των καιρικών συνθηκών, ανέπτυξε μεγάλο μέτωπο και η κινητοποίηση ανδρών της Πυροσβεστικής Υπηρεσίας και εθελοντών, υπήρξε άμεση.\nΣτο έργο της πυρόσβεσης επιχειρούν 33 πυροσβέστες με 17 οχήματα, 70 άτομα πεζοπόρο τμήμα, 64 εθελοντές, 2 βυτιοφόρα, 8 ελικόπτερα και 7 αεροσκάφη, ενώ το έργο της κατάσβεσης δυσχαιρένουν οι ισχυροί άνεμοι που πνέουν (5-6 μποφόρ). Οι επίγειες δυνάμεις ενισχύθηκαν με 80 άνδρες της ΕΜΑΚ, με το συντονισμό να έχει ο υπαρχηγός του Πυροσβεστικού Σώματος.\nΠαρακολουθούν το Ίντερνετ για να προβλέψουν το μέλλον.\nΝα «προβλέψουν» τις μελλοντικές κινήσεις των χρηστών του Διαδικτύου προσπαθούν η Google και η CIA – η καθεμιά για τους δικούς της λόγους.Ο κολοσσός των αναζητήσεων στο Ίντερνετ και η αμερικανική κρατική υπηρεσία πληροφοριών χρηματοδοτούν από κοινού μια εταιρεία που αναπτύσσει ένα πρόγραμμα παρακολούθησης σε «πραγματικό χρόνο» όλων των κινήσεων που γίνονται στο Διαδίκτυο.\nΤρεις φίλοι συζητούν.\n- Νομίζω ότι η γυναίκα μου με απατάει με έναν χασάπη, χθες βρήκα κάτω από το κρεβάτι μου ένα μπαλτά.\nΣτην περιοχή Πευκάκια του Δήμου Βόλου και δίπλα ακριβώς από το λιμάνι του Βόλου, εδώ και μερικούς μήνες, έχει μισοβυθιστεί το πλοίο «Ευαγγελίστρια». Από το γεγονός αυτό προκύπτουν κίνδυνοι για το θαλάσσιο οικοσύστημα του Παγασητικού, αφού τα πλοία αυτά περιέχουν μεγάλες ποσότητες επικίνδυνων υλικών, όπως είναι ο αμίαντος, έλαια και λασπώδη κατάλοιπα υδρογονανθράκων, πολυχλωριούχα διφαινύλια PCB και βαρέα μέταλλα στα χρώματα και στον εξοπλισμό τους.\nΗ παραμονή του πλοίου στον συγκεκριμένο χώρο παραβιάζει ευθέως την ελληνική και ευρωπαϊκή νομοθεσία.\nΗ Περιβαλλοντική Πρωτοβουλία Μαγνησίας έστειλε τη σχετική καταγγελία σε κάθε αρμόδιο και ζητάει την άμεση απομάκρυνση του.\nΑκόμα ένα πλήγμα δέχτηκε η δημοφιλής ιστοσελίδα κοινωνικής δικτύωσης, Facebook, σχετικά με την προστασία των προσωπικών δεδομένων των χρηστών του. Σύμφωνα με το BBC, τα προσωπικά στοιχεία περίπου 100 εκατομμυρίων χρηστών, διέρρευσαν στο διαδίκτυο και ήταν διαθέσιμα για «κατέβασμα» μέσω αντίστοιχων ιστοσελίδων.\nΗ εικόνα προκαλεί σοκ. Ο 43χρονος επιπλοποιός Lu Jiang γλίστρησε και έπεσε από τον δεύτερο όροφο κτιρίου υπό κατασκευή, στο οποίο εργαζόταν, στην επαρχία Sichuan της νοτιοανατολικής Κίνας, με αποτέλεσμα να καρφωθεί επάνω σε σιδερένια βέργα που προεξείχε από μία μεγάλη πλάκα μπετόν.\nΕντελώς απρόθυμοι να πληρώσουν οποιοδήποτε χρηματικό ποσό για να χρησιμοποιούν τα social media εμφανίζονται οι χρήστες του Ίντερνετ.Έρευνα που διεξήγαγε η Σχολή Επικοινωνίας και Δημοσιογραφίας του Πανεπιστημίου της Νότιας Καλιφόρνιας, σε δείγμα 2.000 ατόμων, κατέδειξε ότι το σύνολο των χρηστών του Διαδικτύου δεν επιθυμούν να πληρώσουν συνδρομή για ιστοσελίδες κοινωνικής δικτύωσης, όπως το Facebook και το Twitter.\nΣυνεχίζουν την απεργία οι ιδιοκτήτες φορτηγών και βυτιοφόρων, καθώς η συνάντηση με τον γγ του υπουργείου Χάρη Τσιόκα ολοκληρώθηκε χωρίς αποτέλεσμα.Στη διάρκεια της συνάντησης οι ιδιοκτήτες απέρριψαν την πρόταση της κυβέρνησης για λύση της απεργίας και στη συνέχεια να διεξαχθεί διάλογος, καθώς και την πρόταση να τους χορηγηθεί μια επιπλέον δωρεάν άδεια.\nΉταν ο Κωστίκας και είχε ένα διπλό εισητήριο για μια συναυλία. Ε, και ποιόν θα πάρει μαζί του ο Κωστίκας; Τον Γιωρίκα....\nΦτάνει η μέρα της συναυλίας.... μπαίνουν και οι δύο στο στάδιο.Το στάδιο άδειο....\nΤην απαγόρευση των ταυρομαχιών διά νόμου αποφάσισε σήμερα η Καταλονία, η οποία κατέστη η πρώτη περιοχή της Ισπανίας που βάζει τέλος στο παραδοσιακό αγώνισμα της χώρας.Με νόμο που ψηφίστηκε σήμερα στο κοινοβούλιο της Καταλονίας, αποφασίστηκε ότι σε 17 μήνες από σήμερα δεν θα επιτρέπεται η διεξαγωγή ταυρομαχιών εντός των διοικητικών ορίων της Καταλονίας. Σύμφωνα με εκτιμήσεις, η απόφαση ayt;h αποτελεί την αρχή του τέλους για τις ταυρομαχίες σε πολλές περιοχές της Ισπανίας.\nΝεκροί και οι 152 επιβάτες των Πακιστανικών Αερογραμμών.\nΚανένας από τους επιβαίνοντες στο αεροσκάφος που κατέπεσε σήμερα το πρωί στα περίχωρα του Ισλαμαμπάντ δεν επέζησε, όπως ανακοίνωσε ο αρχηγός της αστυνομίας της πακιστανικής πρωτεύουσας, ενώ ανασύρθηκαν οι σοροί όλων των επιβαινόντων, επιβατών και μελών του πληρώματος.\nΤο αεροσκάφος, των πακιστανικών αερογραμμών, AirBlue, μετέφερε 146 επιβάτες και έξι μέλη του πληρώματος.\nΤο βράδυ του Σαββάτου, 24 Ιουλίου στις 12:18 το troktiko ανακοινώνει ότι διακόπτει τη λειτουργία του. Το τελευταίο post με τίτλο “Η τελευταία ανάρτηση του troktikou - Καληνύχτα Ελλάδα” , αφού προηγουμένως με άλλα posts τους είχαν χαιρετήσει όλα τα τροκτικά, αναφέρει αυτολέξη:\nΤραγικό θάνατο βρήκαν τουλάχιστον 37 άνθρωποι στην κεντρική Κίνα, όταν υπερχείλιση ποταμού προκάλεσε την κατάρρευση γέφυρας μήκους 153 μέτρων στην ορεινή κομητεία Λουαντσουαν στην κεντρική επαρχία Χενάν, το Σάββατο.\nΤο ακριβότερο iPhone 4 ονομάζεται iPhone 4 Diamond και έχει σχεδιαστεί από τον Stuart Hughes, ο οποίος μέχρι σήμερα ήταν γνωστός για τις ιδιαίτερες αλλαγές που είχε κάνει στο macbook air, στο iPad, καθώς και σε άλλες συσκευές\nΉτανε Ο Γιωρίκας και δούλευε στην Γερμανία σαν πιατάς εστιατορίου. Μια μέρα θα γυρνούσε στην Ελλάδα με το τρένο των 7 και 10. Στον δρόμο για το πλοίο βρήκε μια μηχανή που έλεγε: "Ρίξε ένα δολάριο και θα σου πω ποιος είσαι."\nΣοβαρά προβλήματα από το πυκνό νέφος που έχει προκληθεί από τις φωτιές που ξέσπασαν εξαιτίας του συνεχιζόμενου καύσωνα, αντιμετωπίζουν οι κάτοικοι της Μόσχας.\nΑπό τον καύσωνα καταστράφηκαν σοδειές, ενώ οι υψηλές θερμοκρασίες έχουν σπάσει κάθε ρεκόρ χωρίς να προβλέπεται υποχώρηση του φαινομένου.\nΣοκ έπαθε ένα ζευγάρι στο Κέιπ Τάουν όταν μια φάλαινα έπεσε πάνω στο ιστιοπλοϊκό τους με τα δύο άτομα να είναι καλά στην υγεία τους ενώ το σκάφος να χρειάζεται 8.500 λίρες για την επιδιόρθωσή του. Η στιγμή απαθανατίστηκε από έναν τουρίστα!\nΗ Ferrari συγκαταλέγεται στα αυτοκίνητα που οι λάτρεις της ταχύτητας θα ήθελαν να αποκτήσουν, ωστόσο για τους περισσότερους είναι άπιαστο όνειρο.\nΚυριολεκτικά την τελευταία στιγμή κατάφερε να σωθεί ένας πιλότος μαχητικού αεροσκάφους στον Καναδά, με την εκτίναξη του καθίσματος του λίγο πριν το αεροπλάνο προσκρούσει στο έδαφος.


Δημιουργηθηκε στις Παρασκευή, 18 Μαΐου 2012 15:43\nΌταν βρέθηκα να κάθομαι στη θέση μου στο θέατρο Πορεία και να χαζεύω τη σκηνή, πριν βγει η Κατερίνα Πολέμη με τους συνεργάτες της, άρχισα να σκέφτομαι διάφορα πράγματα, το εξής ένα… Η κοπέλα έχει σπουδάσει μουσική στο Berklee! Είναι το απόλυτο σπουδαστήριο για όσους θέλουν να κάνουν τη διαφορά στη μουσική, είναι το μέρος που θα μάθεις αυτά που οι άλλοι θα παιδεύονται μια ζωή να σκεφτούν… Η Κατερίνα βγήκε στη σκηνή και έκανε τη Gypsy Jazz τόσο βατή που για λίγο θεώρησα πολύ φυσικό να ακούνε τέτοια μουσική οι θειάδες μας και οι γιαγιάδες μας… Η κυρία Πολέμη, παιδί ενός μαγευτικού Ελληνό-Βραζιλιάνικου συνδυασμού, άνθρωπος που, όπως μας είπε, ζει με οξυγόνο και έμπνευση, κατάφερε να φτιάξει το δικό της σύμπαν με τις μελωδίες της, την ερμηνεία της, τη φαντασία της. Μετά την παράσταση ήλθε κι έκατσε κοντά μας και μοιράστηκε μαζί μας όλα αυτά που την έκαναν να μπλέξει με τη μουσική και να ακούγεται με αυτό τον μοναδικό τρόπο. Μας μίλησε για το άλμπουμ της “Spread the music not the name”, το οποίο έχουμε ήδη παρουσιάσει και για τα μελλοντικά της σχέδια. Παράσταση καμπαρέ, επόμενο άλμπουμ, μπουζούκι και άλλα… Είναι ευλογία να μιλάς με τέτοιους καλλιτέχνες, κάπου αισθάνεσαι, έστω για μερικά δεύτερα, ότι είσαι κι εσύ τόσο προικισμένο άτομο…\nΓεννήθηκες στην Αγγλία;\nΜεγάλωσες στην Αγγλία…\nΚαι στην Αγγλία και στην Ελλάδα.\nΚαι στη Βραζιλία;\nΌχι ακριβώς στη Βραζιλία… Δεν έμενα ποτέ εκεί αλλά πάντα πήγαινα! Κάθε χρόνο. Οπότε…\nΚαι σπούδασες στις ΗΠΑ. Κι όχι όπου κι όπου… στο Berklee.\nΝαι, στο Berklee.\nΠώς λοιπόν σε διαμόρφωσε σα μουσικό και σαν άνθρωπο όλη αυτή η πολιτισμική κουλτούρα;\nΣ’ αυτό που ακούτε στο “Spread the music not the name”. Παρά πολλές επιρροές από διάφορα πράγματα και από μέρη που δεν κατάγομαι. Έχει, ας πούμε, κάποια Αργεντίνικα στοιχεία και σμίχτηκε, βγήκε έξω μέσω των κομματιών αυτών. Έχει και θεατρικότητα, κάτι το οποίο δεν το είχα προδιαγράψει και βγήκε… Τι να πω… Ο καλύτερος τρόπος να απαντήσω είναι να ακούσετε τα κομμάτια.\nΑυτό το θεατράλε πάντως έκανε και σε μας εντύπωση. Βλέποντας και ακούγοντας παρατηρώ πως δεν τραγουδάς μόνο. Κάνεις γκριμάτσες, κοιτάς τον άλλο μέσα στα μάτια, επικοινωνείς… Παίζεις, τραγουδάς… Με ποια σειρά ξεκίνησες να τα κάνεις όλα αυτά;\nΠιο πολύ μουσική, όχι τραγούδι… Το τραγούδι… Συνειδητοποίησα ότι τραγουδάω πολύ πιο μετά… Θυμάμαι ότι έπαιζα πρώτα και ίσως να τραγουδούσα επειδή η οικογένειά μου, και η Ελληνική και η Βραζιλιάνικη, τραγουδάει… Είμαστε λαοί με πολύ μουσική μέσα μας. Πρώτα ήλθε η μουσική. Κιθάρα, πιάνο… Το τραγούδι ήλθε στην πορεία, χωρίς να το σκεφτώ.\nΤο άλμπουμ σου κυκλοφόρησε πέρυσι. Τι ανταπόκριση έχει αυτό το άλμπουμ ως τώρα; Και τι σημαίνει για σένα;\nΈχω μείνει έκπληκτη με την ανταπόκριση, με το πώς το έχουν δεχτεί οι άνθρωποι αυτό το CD. Είμαι πολύ περήφανη… Όταν βλέπεις ότι σε ανθρώπους από δέκα χρονών μέχρι και εξήντα-εβδομήντα αρέσει κάτι τέτοιο, σε βάζει να σκέφτεσαι… Χθες ήμουν σε μια εκπομπή και παίρνει τηλέφωνο μια κυρία και λέει «Εμάς δεν μας αρέσει η Jazz, αλλά μας αρέσει παρά πολύ ο τρόπος που το κάνετε». Είναι μια τεράστια ευλογία και μια μεγάλη έκπληξη. Σε κάποιον μπορεί να μην αρέσει η Jazz αλλά μπορεί να ταυτιστεί μ’ αυτό το άλμπουμ! Το όνομα του άλμπουμ προέκυψε ψάχνοντας τον τίτλο – βέβαια – και προέκυψε από μόνο του. Πιστεύω πως αν σωπάσει κάποιος μερικές φορές ακούει τις απαντήσεις για αυτό που ψάχνει, αν σωπάσει το μυαλό του. Κατάφερα να σωπάσει το μυαλό μου για μερικά δευτερόλεπτα τουλάχιστον και ήλθε αυτή η ιδέα και λέω «Να, το βρήκαμε. Αυτό»! To “Spread the music not the name” είναι για μένα φιλοσοφία ζωής. Είναι ένα motto στη ζωή μου. Η λέξη “music” μπορεί να αντικατασταθεί από άλλες «ασχολίες». Το πνεύμα της μουσικής είναι πολύ μεγαλύτερο από εμάς τους ανθρώπους και οφείλουμε να το σεβαστούμε. Το όνομα θα ακουστεί εξαιτίας του σεβασμού και της τέχνης που έχεις επιλέξει.\nΔιαβάζοντας στην ιστοσελίδα σου για τη δουλειά σου, βλέπω πως πέρα από το θεατράλε, υπάρχει και η Gypsy Jazz. Μια και αυτό που κάνεις είναι πολυεπίπεδο, για παράδειγμα απόψε τραγούδησες και στα Ελληνικά, έχεις σκεφτεί να τραγουδήσεις Punk ή Ροκ;\nΓια μένα το κάθε τραγούδι είναι τόσο πυκνό, με τόσες επιρροές… Έχω πολλά να ψάξω μέσα σ’ αυτό το CD. Θεατρικό, καμπαρέ, gypsy… Έχω παρά πολύ δουλειά σ’ αυτό. Δεν σημαίνει βέβαια ότι δεν ακούω άλλες μουσικές. Ακούω όλων των ειδών και μαθαίνω. Τώρα… να τραγουδάω Ροκ νομίζω ότι δεν μου ταιριάζει, δεν μου έχει προκύψει μέχρι στιγμής. Τα Ελληνικά δεν μου έχουν προκύψει μέχρι στιγμής…\nΟύτε στο μπάνιο;\nΜπορεί, λίγο… (γελάει) Όπως είδατε και σήμερα, έρχεται στη ζωή μου σιγά-σιγά, το μαθαίνω. Όλα θα ήθελα να τα τραγουδήσω. Και όπερα κάποια στιγμή… Προς στιγμήν είναι αυτό το θεατρικό/gypsy.\nΞανά πάλι στη σελίδα σου γράφεις κάτι πολύ ωραίο… Αγαπάς, σπουδάζεις, αισθάνεσαι και φεύγεις. Και μετά;\nΚαι μετά… Δεν έχει! Μετά ξανά από την αρχή. Το «φεύγεις» δεν μεταφράστηκε πολύ καλά. Εννοούσα “Let go”, ότι αφήνεσαι… Αυτό πιστεύω. Πιο σημαντικό είναι η αγάπη, ίσως κι ο σεβασμός, αλλά αν κάποιος αγαπάει πραγματικά έρχεται κι σεβασμός μαζί. Μετά, καλό είναι να διαβάζεις, να σπουδάζεις… Και μετά πρέπει να νιώσεις και μετά να μην σκέφτεσαι τίποτα.\nΈχεις παίξει εδώ, έχεις παίξει και στις ΗΠΑ, όπως και στη Βραζιλία. Ο κόσμος που είναι από κάτω και σε ακούει και σε χειροκροτεί… Τι διαφορές βλέπεις;\nΈχει. Έχει ομοιότητες και διαφορές… Στην Αμερική ας πούμε, έχω τραγουδήσει στο Harlem, περιοχή που κατοικούν περισσότερο μαύροι. Είναι πολύ θερμοί άνθρωποι και ίσως επειδή την καταλαβαίνουν καλύτερη τη μουσική μου, ίσως γι αυτό να είναι πιο εκφραστικοί. Εδώ στην Ελλάδα τους είναι περίεργο. Λένε «Τι είναι αυτό, δεν το καταλαβαίνω… Γουστάρω»! Και στη Βραζιλία νομίζω πως είναι το ίδιο. Μπορεί να κάνω λάθος, δεν έχω παίξει πολύ ακόμα… Για τον καλλιτέχνη που είναι στη σκηνή, όχι μόνο στη μουσική αλλά και το θέατρο, οπουδήποτε, η ενέργεια του κοινού είναι τροφή. Όπως το κοινό έρχεται για να περάσει καλά και ο καλλιτέχνης δίνει αυτή την ενέργεια, έτσι κι ο καλλιτέχνης το χρειάζεται το κοινό…\nΜήπως είναι ώρα να μιλήσουμε για το επόμενο άλμπουμ σου;\nΈτσι λες; (γέλια)\nΕίναι νωρίς ακόμα;\nΈχω αρχίσει και γράφω καινούργια κομμάτια. Σε άλλα είδη μουσικής κιόλας και το σκέφτομαι αλλά;…\nΠιο μελωδικές γραμμές, πιο αργά… Ίσως με πιο πολύ Ελληνικό στοιχείο. Θέλω να εντάξω το μπουζούκι στη Gypsy Jazz, να το δουλέψω αυτό το πράγμα. Γράφω πολύ στο καμπαρέ, πολύ στο θεατρικό, πολύ στην ειρωνεία.\nΤο καμπαρέ σ’ ενδιαφέρει γενικότερα; Να κάνεις μια παράσταση με ηθοποιούς…\nΗ προηγούμενη παράστασή μου είχε και χορευτή και ηθοποιό. Άρχισα να εντάσσω όλες τις τέχνες…\nΑν ήταν να διαλέξεις… Τραγουδίστρια, οργανοπαίχτρια, σολίστα, συνθέτις. Τι κάνουμε;\nΗ αλήθεια είναι ότι δεν γίνεται. Όλα αυτά μου αρέσουν να τα κάνω. Ίσως αν ήταν να κάνω μόνο ένα, αυτό θα ήταν να συνθέτω. Όπως είπα πριν, στο τραγούδι της έμπνευσης (σ.σ. To: inspiration), πιστεύω ότι ζω με έμπνευση και οξυγόνο. Και το εννοώ! Κι όχι μόνο στη μουσική… Έμπνευση και στη ζωή! Αλλιώς δεν μ’ ενδιαφέρει…\nΗ Ελλάδα μας τρώει τα παιδιά της και στη μουσική;\nΝαι. Αρπάζει κι από κει…\n* Οι φωτογραφίες της καλλιτέχνιδας προέρχονται από την επίσημη ιστοσελίδα της, www.katerinapolemi.com